
Glenbert Croes, Minister di Labor, Energia y Integracion: 
E reunion pa sondea e posibel compra di HFO for di 


PetroEcuador a bay sumamente positivo 
Den cuadro di esfuersonan us di 


Secretario General di MEP, Endy Croes: 
EX MINISTERNAN DI AVP TANTO PAUL CROES 
Y BENNY SEVINGER NAN VEREDICTONAN DI 

Secretario General di MEP, Endy Croes: 


Ex Ministernan di AVP tanto Paul Croes 
y Benny Sevinger nan veredictonan di 
corupcion ta den porta 


Secretario General di MEP, 
Endy Croes ta recorda 
pueblo cu e veredictonan 
di ambos ex Ministernan 
di AVP tanto Paul Croes 
y Benny Sevinger ta den 
porta. 


Paul Croes su 
sentencia ta otro 
luna: 

Ex Minister di AVP e “rising 
star” di AVP Paul Croes su 
veredicto di Hoge Raad 
(Cassatie) ta den porta. 
Momento cu Paul Croes 
tabata Minister di AVP, 
bou mando di Mike Eman 
el a comete corupcion na 
gran escala entre otro 
cobrando pa duna permiso. 
Nos por corda con fiscal 
a presente е rekesitor 
contra Paul despues di 
investigacion unda nan a 
“tap” masha hopi di Paul 
su conversacionnan. Por 
a prueba cu Paul tabata 
cobra Chinesnan masha 
hopi placa pa permiso. A 
haya e schrift skirbi na 
man con e tabata reparti 
e placa. No por lubida 
con Paul tabata pasa pidi 
masha hopi Chines tur 
diabierna whiskey y cerbes. 
Tampoco por lubida con e 
ta lanta 50 bleki tuna na e 
Chinesnan. (lesa rekisitor 
di fiscal). Asina tabatin 
masha hopi prueba contra 
Paul. Como Minister e 
tabata cobra pa procesa 
permiso y sumanan aki 
cu а surpasa “cientos 
de miles” di florin. Paul 
despues di prome veredicto 
a bay Hoge Beroep unda 
(3) hues a bolbe ratifica e 
sentencia cu Paul mester 
bay 4 aña cera y 10 aña cu e 
no por aparece riba un lista 
politico. Paul a uza e ultimo 


“rechtsmiddel” esta pa bay 
Cassatie na Hulanda pa 
asina (5) Hues toets e (3) 
huesnan di Hoge Beroep 
y nan duna un ultimo 
veredicto. E veredicto aki 
di (5) Hues di Hulanda 
nos a compronde ta cla y 
den luna di februari esaki 
lo wordo entrega na Paul 
Croes ex Minister di AVP 
y lo bira publico. Despues 
di e veredicto aki no tin 
mas luga pa cana y mester 
cumpli cu e veredicto. 


Benny Sevinger su 
veredicto den eerste 


aanleg tambe ta cla: 
Ex Minister di AVP Benny 
Sevinger y e wowo preto 
di Mike Eman а kibra 
tur record y ta bay den 
historia como e politico 
di mas corupto cu Aruba 
a conoce. Benny su caso a 
wordo trata den corte di 
prome instancia. Increibel 
ога por a scucha cu 
Ministerio Publico a haya 
cuenta na Curaçao cu 2.4 
miyon florin cash riba 
dije. Hayasgonan manera 
e amigo cu tabata atende 
tereno pa Benny a paga 100 
mil florin pa traha cura, 
pone gym y un hardin pa 
Benny su cas. Benny a 
coopera y facilita pa por 
ehempel Gaby Werleman 
(otro ex candidato di 
AVP y manera ruman di 
Henny Eman) haya tereno 
di pueblo y bende esaki 
pa 6 miyon florin. Esaki 
ta comproba cu prueba y 
documentonan. Leoncita 
“bisami” di canal 90 a 
ricibi mas di 1 miyon na 
negoshinan cu tereno. Pues 
asina tabatin pruebanan 
suficiente con Benny 
Sevinger a maluza su poder 


den un kring di amigonan 
pa corumpi nos sistema 
y gana masha hopi placa. 
E veredicto aki tambe 
ta programa pa luna di 
februari. No tin duda cu 
hueslo baha pisa riba Benny 
pa manda un señal cla cu 
den un pais decente no tin 
espacio pa mafiosonan por 
goberna. Tristo berdad ta 
cu Mike Eman ta pretende 
cu nunca tabata sa di nada 
y te awe ta apoya Benny 
pidiendo pueblo pa vota 
pe y permitie keto bay den 
Parlamento. 

Nos trabou ta pa recorda 
pueblo tur e casonan di 
corupcion di AVP cu ta 
den corte y dentro di poco 
sentencianan ta cuminsa 
cay. Tur esaki ta pa 
mantene pueblo informa 
y asina momento di scoge 
un politico of partido cu 
pueblo lo kier pa goberna e 
pais aki nunca pero nunca 
mas por deposita un voto di 
confiansa riba AVP. AVP a 
demostra di ta Universidad 
di corupcion. 


Announcement of the 
Government of Aruba 
Treasury Bills issue — АЙ. 20,000,000.00 
February 3, 2023 — May 3, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(АВ 1988 no. 6), and the State Decree no. 5 of 
December 20, 2022. 


The Centrale Bank van Aruba (CBA) informs of the 
upcoming Government of Aruba (GOA) Treasury 
Bills issue on February 3, 2023, in multiples of Afl. 
250,000 and АЙ. 1,000,000. 


АЯ. 20,000,000 
3 months 
May 3, 2023 


Amount: 
Maturity: 
Redemption date: 


Participation in the upcoming GOA Treasury Bills 
issue is only allowed through the intermediation of a 
local commercial bank. Application forms must be 
submitted to the CBA on Tuesday, January 31, 2023 
at the latest at 5:00 p.m. (cutoff time). 


Aruba, January 26, 2022 
Centrale Bank van Aruba 

mainta, durante е 
conferencia di prensa di Gobierno 
di Aruba, Minister di Energia 
Glenbert Croes a elabora riba loke 
Aruba ta haciendo den cuadro di e 
ekiponan cu ta den bon condicion 
na e zona di e refineria. Minister 


Dialuna 


Ф.О, 
MINISTER DI ENERGIA GLENBERT CROES: 


"LO REACTIVA E EKIPONAN CU TA DEN BON CONDICION NA E ZONA DI 
REFINERIA CU TECNOLOGIA MODERNO Y ENERGIA LIMPI" 


Croes a splica cu durante su 
bishita na Ecuador su persona 
conhuntamente cu sr. Edison 
Briesen a reuni cu Petroecuador 
riba e tema pa reactiva e ekiponan 
den zona di refineria cu ta den bon 
condicion, a base di technologia y 


combustibel limpi, gas y no a base 
di HFO. Pa loke ta trata e ekiponan 
den mal condicion, Minister Croes 
a indica cu nan lo wordo reemplasa. 


Minister Croes tambe a informa cu 
gobierno ta trahando actualmente 
riba e facilidadnan pa LNG y e 
trabounan ta bayendo hopi bon. 
Gobierno tambe ta den e proceso pa 
reactiva e parti di tanki, Terminal 
di Energia di Aruba (TDEA) y e 
partinan bon di refineria pa nan 
wordo reactiva a base di energia 
limpi y tecnologia moderno. 


Fuel Marketing Supply Aruba 
(FMSA) ta invirtiendo den mehora 
su infrastructura ра Aruba 
por "off load" gasolin, diesel, 
jetfuel y HFO. Bou di ningun 
circunstancia gobierno lo permiti 
pa pone na riesgo e siguridad den 
"energy supply" pa nos economia. 
Refineria Di Aruba (RDA) a traves 
di su board, su gerencia y riba 
recomendacion di gobierno di 
Aruba a urgi pa haci tur cos posibel 
pa sigura e integridad y confiansa 
den infrastructura energetico na 
RDA. 

"Ohala tur e placa cu CITGO a 
pone pa e refineria tempo nan 
a bin, por a wordo inverti den e 
infrastructura di nos refineria. 
Lastimamente el a wordo malgasta 
creando un situacion dificil pa e 
companianan estatal di gobierno. E 
ta mi meta pa yega na un resultado 
positivo pa loke ta e reactivacion 
di e ekiponan den bon condicion 
den e zona di e refineria." Minister 
Croes a expresa. 


Minister Croes a indica cu 
na Februari, su persona 
conhuntamente cu Utilities Aruba 
NV y RDA lo biaha pa Hulanda pa 
asina firma un MOU pa e desaroyo 
di e prome Aruba Hydrogen Valley 
den Caribe. Tambe lo designa e 
zona den refineria cu lo wordo 
destina pa tur e proyectonan 
energetico. 


E zona di refineria lo bira e parke 
industrial di e industria di energia 
na Aruba reserva pa e zona di 
energia. Pa e zonanan cu ta keda 
disponibel, gobierno lo tuma 
decision riba e redestinacion di e 
terenonan ey. 


Despues di 3 siman; Mitsubishi horta localisa 


Lë 


m D a Gang? ж h А mA 
.Е Yrausquin Blvd - Diaranson den oranan di merdia polis a “ NEEN: E A 2 SE 
bay tegenover di Riu Palace, unda a bin topa cu un v-car perdi. pa E e 


Na e sitio nos a compronde cu un persona cu lo ta traha cu 
e compania di car rental a tuma nota di e vehiculo cu ta un 
Mitsubishi Attrage. 


E vehiculo ora a bay mir'e di cerca, por a nota cu parti dilanti 
di e auto ta kibra y e bentana chikito patras lo a wordo kibra 
cu un meat hammer. Esaki a keda benta ariba e sienta patras. 


Polis cu a yega na e sitio a papia cu e personeel di e car rental 
unda cu e la splica e auto tawata tin 3 siman perdi. E la sigui 
conta cu e auto a wordo gehuur door di un muhe Arubiano cu 
lo ta casa/compaña cu un homber Mericano. 


Parse cu e dama local lo a bisanan cu e auto a wordo horta, 
esta 3 siman pasa. Awor e lo mester bay para responsabel pa 
tur cos, ora nan localise.Mientrastanto e vehiculo no a wordo 
entrega na e compania, pero a wordo hiba warda di Sta Cruz 
pa mas investigacion. 

Ofrenda floral Dia di Betico na Arubahuis 

Den Haag — Minister Plenipotenciario di Aruba antesala di Dia di Betico, un flor na e busto di Arubiano. 
mr. Ady Thijsen y director a.i. di Arubahuis drs. Betico Croes pa recorda natalicio di sr. Gilberto Nota pa redaccion: E potretnan ta cortesia di 
Glenda Hernandez а pone awe 24 di januari na Françoise “Betico” Croes, politico y estadista Arubahuis 


AHATA ta ofrece certificacion di “Leermeester” 
pa Chef na miembronan 


- Е sector di HORECA experiencia. 

na Aruba tin dificultad 

di haya personal di Danki na sponsorship di 
cushina, especialmente AHATA, Aruba Marriott 
koki (chef). Aruba Hotel Resort y Hyatt Regency 
& Tourism Association Aruba, e curso exclusivo 
(AHATA) ta busca solucion ta ofreci na un prijs hopi 
pa su miembronan por atractivo. 

tin un cushina capacita 

pa sirbi su clientenan. Сото un asociacion di 
Den colaboracion  dunador di trabao cu ta 
cu SVH (Stichting traha pa e sosteniblidad 


AHATA 


ARUBA HOTEL £ TOURISM ASSOCIATION 


Vakbekwaamheid Horeca), 
e fundacion reconoci na 
Hulanda pa educacion 
y certificacion den 
hospitalidad, AHATA ta 
ofrece un curso di “Kitchen 
Mentorship” na tur hotel y 
restaurant miembro. 


E curso di 3 dia lo tuma 
lugar na April, y ta prepara 
cada participante pa bira 

n “leermeester” acredita 
den cushina. Cu lidernan 
certifica como leermeester 
den cushina, e compania 
tin mas oportunidad pa 
desaroya y cultiva personal 
nobo cu tin menos 


di Aruba su turismo y 
economia, e curso “Kitchen 
Mentorship Program” ta un 
di e diferente maneranan 
cu AHATA ta sigui sostene 
su miembronan y yuda 
mehora nos producto 
turistico. 


== À 

Glenbert Croes, Minister di Labor, Energia y Integracion: 
E reunion pa sondea e posibel compra di HFO for di 


PetroEcuador a bay sumamente positivo 
Den cuadro di esfuersonan pa baha prijs di awa y coriente 


Durante Conferencia di Prensa 
di Gobierno e siman aki, Minister 
di Labor, Energia y Integracion 
Glenbert Croes a elabora riba e su 
biahe recientemente pa Ecuador. 
Tabatin varios reunion cu a tuma 
luga, entre otro cu Minister di 
Energia y Minas di Ecuadro Dr. 
Fernando Santos Alvite y Vice 
Minister di Hydrocarburos Ruben 
Dario Espin y PetroEcuador su 
ehecutivonan. E reunionnan a bay 
positivo y den bon ambiente. 


Minister Croes a splica cu aña pasa 
e tabata na Ecuador na unda cu el 
a reuni cu e Minister encarga cu 
energia e tempo ey, cu e proposito 
pa sondea posibilidadnan cu 
por resulta den un reduccion di 
prijs di awa y coriente pa Aruba. 
Considerando cu e meta di 
gobierno di Aruba ta pa baha prijs 
di awa di coriente, e ta encera cu 
Minister Croes ta haci e maximo 
esfuerso unda cu ta sinti cu tin 
oportunidad pa logra acuerdonan 
cu por beneficia pueblo a traves di 
reduccion di prijs di awa pa henter 


comunidad. 


En bista cu Ecuador su compania 
nacional di petroleo PetroEcuador 
ta suministrando Aruba HFO 
pa un paar di aña caba, a traves 
di algun intermediario, a ricibi 
e conseho pa sondea posibilidad 
pa elimina e intermediarionan. 
Haciendo esey, Aruba a traves di 
RdA y FMSA por cumpra HFO 
direct di PetroEcuador. Unabes 
cu ya no mester paga comision 
na  intermediarionan, ЕМЅА 
logra obtene e HFO cu descuento 
compara cu locual ta pagando pe 
awo na Aruba. Consecuentemente 
WEB tambe lo ricibi e descuento 
cual WEB lo por traspasa pa pueblo 
door di baha prijs di awa y coriente, 
Minister Croes a splica. 


Gobierno ta consciente di e 
preocupacionnan den comunidad 
pa locual ta e costo di bida cu ta 
halto. Pa e motibo aki a continua 
cu e esfuersonan cu por conduci na 
reduccion di prijs di awa y coriente 
cual ta fundamental pa logra alivia 


costo di bida pa henter comunidad. 
Pa e motibo aki a haye importante 
y a haci e maximo esfuerso pa 
bolbe reuni cu mandatarionan y 
ehecutivonan na Ecuador, cual a 
tuma luga recientemente. 

Minister Croes conhuntamene 
cu sr. Edison Briesen Presidente 
di hunta di comisario di RdA, 
Presidente di hunta di comisario 
di TDA, y consehero di gobierno di 
riba e tema aki, a bay Ecuador pa 
reuni cu e Minister nobo Fernando 
Santos Alvite y e Vice Minister di 
Hydrocarburos Ruben Dario Espin 
Zapata. Na e ocasion, a wordo 
acompaña tambe door di Consul 
General di Hulanda na Ecuador 
Diego Almeida 


Guzman. Minister Croes a expresa 
di ta hopi agradici pa e apoyo cu 


a ricibi di embahada di Hulanda, 
pasobra pa Aruba e plataforma 
diplomatico di embahada di 
Hulanda ta instrumental pa habri 
e portanan y mustra e seriedad 
di e intencionnan di Gobierno di 
Aruba pa cualkier Pais cu busca 
acercamento cu ne, den e caso aki 
Ecuador. 


Durante di e reunion a wordo treci 
dilanti e boluntad di Gobierno, 
Ministernan di Ecuador y di 
PetroEcuador pa coopera cu e 
solicitud di Aruba pa por logra 
un relacion directo entre e 
companianan Nacional. Den e 
caso aki, pa RdA y FMSA por 
cumpra e combustibel cu WEB 
mester directamente for di 
PetroEcuador sin cu mester haci 
uzo di intermediario. Pues pa 
companianan di estado no tin 
pakico uza intermediario manera 
ta e caso awor aki cu Aruba ta 
cumpra di un compania, cu ta 
cumpra di un compania, cu ta 
cumpra di PetroEcuador. Door di 
elimina e dos “schakelnan' aki, e ta 
spaar pueblo di Aruba hopi placa 
cual ta permiti WEB pa baha prijs 
di awa y coriente. 


Adicionalmente, Minister Croes 
a bisa cu como cu RdA y FMSA 
ta 100% di Pais Aruba, e Minister 
a urgi PetroEcuador pa no laga 
nos companiana participa den 
un “tender” manera cualkier 
otro compania priva, pero pa e 
negociacion tuma luga directo 
buscando terminonan husto y 
balansa cu un win-win pa Ecuador 
y pa Aruba. Concluyendo, Minister 
Croes a enfatisa cu e reunionnan 
a bay den bon ambiente y Aruba 
a wordo Боп ricibi door di 
Ministernan Fernando Santos 
Alvite y Ruben Dario Zapata. 

Secretario General di 
MEP Endy Croes ta splica 
cu e duo Patrick Paskel 
y Speed mester wordo 
investiga y persigui den e 
caso brutal di Refineria di 
Aruba МУ. (RDA), unda 21 
miyon florin total a wordo 
malgasta sin cu nunca e 
refeneria a habri. 


Parti di e gastonan 
brutal ta toca na 
Patrick Paskel y 
Speed: 

Banda cu e duo aki a 
cobra cerca Mike Eman 
mas di 6 miyon florin pa 
propaganda Mike Eman y 
AVP durante 8 aña largo. 
Nan a perde berguensa y 
a strica 1 miyon adicional 
den RDA, uzando tur tipo 
di proyecto spirito pa haci 
mercadeo. Nan a haci uzo 
di 2 compania propio, esta 
Tera Group y PAXI. PAXI 
ta compania di e casa di 
Patrick Paskel. Laga nos 
splica algun detaye cu nos 
por a lesa den e rapport 
di Compliance & Forensic 
Services Caribbean Aruba 
NV., cual ta den man di 
Ministerio Publico den e 
momentonan aki. Patrick 
Paskel tabata cobra AWG. 
8280 na RDA pa luna 
pa haci propaganda pa 
un luga cu ta cera y un 


Secretario General di MEP, Endy Croes: 
Di acuerdo cu e rapport Forensico di RDA Patrick Paskel y 
Speed Andrade no por scapa di man di husticia 


refeneria cu nunca a habri. 
Banda di esaki, e casa di 
Patrick tabata strica AWG. 
2587.50 pa mesun trabou y 
pa “monitoring” media via 
un otro compania. Pues, 
brutalmente nan dos tabata 
strica riba AWG. 10.000 pa 
luna. (cifranan saca for di 
rapport Forensico RDA). 
Banda di esaki, nan tabata 
creativo cu proyectonan 
spirito. Asina nan a cobra 
(invoice # 17342) AWG. 
37.592,49 adicional pa 
“Welcome” Refineria di 
Aruba NV. (RDA) & Fuels 
Marketing & Supply Aruba 
МУ. (FMSA) у otro (invoice 
# 17356) AWG.37.969,95 
pa mercadeo. Den luna 
di september di aña 2017, 
pues aña y luna di eleccion, 
nan a kibra tur record. A 
crea un proyecto di Algen, 
unda RDA a hinca 5 miyon 
di placa di pueblo aden, 
cual proyecto awe no tey 
mes mas. Pa e apertura 
di e proyecto aki e duo 
sinberguensa Patrick y 
Speed a cobra AWG. 
100.000. Prome invoice # 
18347 pa un suma di AWG. 
49.996,06 y un dia despues 
a manda e di dos invoice 
# 18351 pa mesun suma. 
Asina e duo aki tabata 
“chupa? placa di pueblo 
aki cu e consentimento 
di Mike Eman. Den 


pleno campaña y luna di 
eleccion, september di aña 
2017 nan a ranca AWG. 
100.000 adicional di RDA. 
Paxi cu ta compania di 
e casa di Patrick, tambe 
a cobra un otro suma di 
AWG.54.725,63 den RDA. 
(cifra saca for di rapport 
Forensico RDA). Secretario 
General ta reta e duo aki pa 
desmenti esaki. 


Relacion di Patrick 
Paskel di AVP y 
RDA: 

Con por ta posibel cu 
Patrick Paskel y Speed 


tabata tin asina tanto poder 
den RDA pa ranca placa di 
pueblo sin misericordia? 
Desde october di aña 
2016 manera RDA tabata 
prepara pa (kisas) refeneria 
habri, Patrick Paskel a 
manda un e-mail (data 2 di 
october 2016, mira rapport 
forensico) y desde aki a 
ranca 1 miyon di RDA. 
Declaracion di secretaria 
den dicho rapport ta 
confirma esaki cu nunca 
pero nunca a firma un 
contract cu Tera Group 
y PAXI ta riba e simpel 
e-mail di 2 di october 2016 


a cuminsa paga Patrick 
Paskel masha masha hopi 
placa di RDA. Asina Mike 
De Meza y Mike Eman 
tabata percura na manera 
fini pa “feed” esnan cu lo 
grita den prensa pa defende 
nan cu placa di pueblo. Nos 
lo bay sigui informa pueblo 
di diferente parti di e 
rapport Forensico di RDA, 
unda mas candidatonan di 
АУР a strica placa inhusto. 
(Donny Rasmijn y su casa). 
Rapport aki ta den man di 
Ministerio Publico (OM) y 
pronto lo cuminsa tende di 
esaki. 


Chauffeur a drumi tras di stuur riba caminda di 


Diadomingo marduga patruya pasando riba La 
sallestraat poco pariba di imeldakleuter school a 
topa cu un hyundai accent para riba e caminda cu 


ta direccion pabou. 


Na stuur un homber, y e auto casi riba acera. 


E oficialnan a baha y bay combersa cu e chauffeur 
y a constata cu e ta bou influencia y e no po a sigui 
core auto y no a keda nada otro di yama e vehiculo 


di transporte. 


La Sallestraat 


m 

Secretario General di МЕР ta 
remarca e logro grandi recien na 
Sint Maarten, unda Lider di MEP 
y Prome Minister di Aruba Evelyn 
Wever - Croes a logra bari un ley 
di reino (rijkswet) “COHO” for di 
mesa net dilanti e siman grandi cu 
Aruba ta celebra Dia di Betico, esta 
dia 25 di januari proximo. 


Pakico esaki ta importante: 

Betico Croes e luchado incansabel 
y realisador di Aruba su Status 
Aparte, a bringa 15 aña largo pa 
por a convence Hulanda pa saca 
Aruba раю di e constelacion 
Antiyano. Desde 12 di maart di 
aña 1983, durante e Conferencia 
di Mesa Rondo (Ronde Tafel 
Conferentie) e tempo aya Prome 
Minister di Hulanda Ruud Lubbers 
a declara e famoso palabranan:” 
De kogel is door de kerk.” Durante 
e conferencia aki tambe a pone e 
fecha di 1 di januari di aña 1986 
cu Status Aparte lo drenta na 
vigor. Asina a duna Aruba 3 aña pa 
prepara tur cos. E Lider incansabel 
Betico Croes na su regreso despues 
di e Conferencia di Mesa Rondo 
a declara na aeropuerto di Aruba 
den un speech historico: “ Locual 
nos a logra awe ta un clompi 
di diamanta. Hunto boso ban 
conserve. Dia си locual nos a logra 
awe, esta nos Status Aparte wordo 
menasa atrobe esaki ta significa 
guerra”, palabranan veredigno 
aki di Betico a keda biba den nos 
y su mensahe pa conserva e lucha 
y e Status Aparte. Betico e tempo 
aya a premira y a spierta pueblo pa 
cualkier acto di Hulanda, su vision 
tabata inmenso y kisas awe mas di 
30 aña despues nos ta compronde 
precies kico e tabata visualisa y 
kier a bisa nos. Berdad momento 
Covid 19 a bati na nos porta 
(maart 2020) esaki a laga henter 
e pueblo den un situacion debil 
financieramente y ta hustamente 
e momento ey, Hulanda a scoge pa 
menasa parti di nos Status Aparte 
a cambio di ayudo financiero. Pero 
awe nos mester ta hopi orguyoso cu 
nos Prome Minister Evelyn Wever 
- Croes, kende strategicamente a 
guia henter e proceso y team pa 


Secretario General di MEP, Endy Croes: 
Evelyn Wever - Croes a logra bari COHO di mesa net 


dilanti un siman importante celebrando Dia di Betico 


keda na mesa cu Hulanda, pero cu 
postura fuerte. Splicando Hulanda 
cada bes cu COHO no ta sirbi 
interes di un pueblo autonomo 
na e manera cu Hulanda kier a 
impone riba e islanan. Esaki tabata 
manera un “gedwongen huwelijk” 
locual Hulanda kier a haci. Esaki 
tabata agenda di Hulanda (BZK) 
pusha pa militar Knops desde 
inicio. Cu hopi inteligencia a keda 
na mesa pa convence Hulanda cu 
strangulando un pueblo solamente 
paso bo ta prestando Aruba placa 
no ta manera pa deal cu otro den 
2020 bin ariba. A tuma tempo 
pero cu respet pa otro a logra pa 
Hulanda acepta mira otro opcion 
cu Statuut ta brinda. 


Aruba su proposicion a wordo 
acepta: 

Despues di casi 2 aña di debatenan 
intensivo ariba un (CHE cu a 
bira COHO na caminda), cual 
ta un invento di Ministerie 
van Binnenlandse Zaken еп 
Koninkrijksrelaties (BZK) y pusha 
pa militar Knops nos a logra 
convence Hulanda lo contrario. 
Na juni di aña 2022 tanto Sint 


Maarten, Curacao y Aruba por a 
propone un alternativa of otro tipo 
di areglo conoci como “onderling 
regeling” di acuerdo cu Statuut 
artikel 38 lid 1. Esaki sigur ta algo 
mucho mas husto cu ta ancra den 
Statuut. E proposicion di Aruba 
cu a wordo entrega na juni 2022 
finalmente ta modelo cu a wordo 
aproba recientemente na Sint 
Maarten. Asina por a pone un 
punto final tras di e discusion cu a 
costa hopi energia y tempo pa por 
а bari e “rijkswet” COHO for di 
mesa. 


Aruba por ta orguyoso y 
por celebra Dia di Betico 
trankil: 

Awe Aruba por ta orguyoso 
cu nos Prome Minister Evelyn 
Croes y Lider di MEP sosteni pa 
su profesionalnan a uza tanto 
experencia cu nos a logra di 
Betico Croes durante e lucha pa 
Status Aparte den combinacion cu 
strateglanan bon scogi pa convence 
Hulanda pa frena y stop e idea di 
COHO y haci uzo di locual Statuut 
(desde logro di Status Aparte di 
Betico) ta permiti pa yega na un 


areglo husto pa pueblo di Aruba, 
Curacao y Sint Maarten. Aruba 
por ta orguyoso awe di su Prome 
Minister Evelyn Wever - Croes 
cu e logro grandi aki den porta di 
celebracion di Dia di Betico 25 di 
januari e siman aki. No a scoge pa 
bay den welga di hamber y sapatia 
bou di palo tirando palabra pa 
henter mundo. A scoge pa keda na 
mesa ра con zuur e por tabata, pero 
pa paracu postura fuerte y negosha. 
Den nomber di henter pueblo di 
Aruba y sigur sostenedonan di 
Movimiento Electoral di Pueblo 
(MEP), masha masha danki Evelyn 
y ekipo. 

Coleccion unico di potret di Aruba 
na 1903 online 


Biblioteca Nacional Aruba (BNA) 
ta presenta un coleccion di potret 
di Aruba na 1903 en conexion 
cu e bishita real na januari 
2023. Riba BNA su plataforma 
digital como tambe e website 
koninklijkeverzamelingen.nl рог 
wak un coleccion di potret for di e 
album cu e pueblo di e 6 islanan di 
e ‘Kolonie Curaçao’ a regala Reina 
Wilhelmina na 1904. Den coleccion 
aki tin 32 potret di Aruba. Esakinan 
a keda publica online via e link 
https://koninklijkhuis.digital.bna. 
aw/album1904 


“Dit kostbaar uitgevoerde album is 
een schenking van de Gouverneur 
van Curacao, als vertegenwoordiger 
van de ingezetenen van de eilanden 
Curacao, Aruba, Bonaire, Sint 
Maarten, Sint Eustatius en Saba. 
Het werd aangeboden aan koningin 
Wilhelmina `. ot dankbaarheid en 
vreugde over het gelukkige herstel 
uit eene zware ziekte...' In 1902 was 
de koningin ernstig ziek, waarbij 
van alle kanten werd meegeleefd. 
Op de eilanden werd gevraagd 
foto's in te leveren voor een album 
voor de koningin, een initiatief dat 
blijkbaar veel instemming kreeg. In 
1903 werden de foto's op Curacao 
geëxposeerd, waarna ze naar 
Amsterdam werden gestuurd om 
te worden ingebonden. Uiteindelijk 
kon de gouverneur het geschenk op 
29 augustus 1904 persoonlijk aan 
koningin Wilhelmina aanbieden. 
Ze vroeg hem alle betrokkenen mee 
te delen dat ze deze hulde ten zeerste 
waardeerde, hoogst ingenomen 
was met het fraaie album en van de 
inhoud met belangstelling kennis 
had genomen.” 


BNA tin e album aki den su 
coleccion como parti di e coleccion 
‘Koninklijk Huis – Агафа’ (Famia 
Real — Aruba”) cu BNA ta amplia 
hunto cu eo Archivo Nacional 
Aruba den cuadro di e proyecto 
“Colleccion Aruba? pa e ocasion 
special di e bishita real na januari 
2023. Al momento tin como 1200 
items disponibel online via https:// 
koninklijkhuis.digital.bna.aw/ 


EcoleccioncuimahenunicodiAruba 


COLLECTION 


TLE - DATE ARCHIVED 


'Gezicht op de "Oranje 
Stad en de Кееде" 


Dec 13, 2022 


'Gezaghebber's woning' 


Text contents 


a O Metadata C 


'Fort Zoutman en 
Vuurtoren' (Koninklijke 


Dec 13. 2022 


'Kinderen der R.C 
bijzondere school" 


Dec 13, 2022 


'Aruba, schaal 1:150.000' 
(Koninklijke 


Dec 13, 2022 


o * Lé 


'Gouvermnementsschoo!' 


(Koninklijke 


Dec 13, 2022 


'Protestant Kerkje te Piedir 
Plat; aan de achterzijde tot 


Dec 13, 2022 


'Sorteeren van goud 


bevattende en 
Dec 13, 2022 


о * 


a wordo realisa trahando hunto cu 
‘Koninklijke Verzamelingen’, Den 
Haag. E tecnologia di awendia 
ta haci cooperacionnan asina 
posibel y tambe intercambio di 


= 


Zë х DA r ted 
НАС aan den oret cun es Borg, G Minka 


'Rotsblokken aan den voet 
van деп Нооірега' 


Dec 13, 2022 


'Arbeiders-woning van 4 
dorpje Sta. Cruz; Hooiberg 


coleccionnan y asina por duna 
acceso na coleccionnan special. 
Pronto e coleccion ta haya mas 
cu 200 potret aserca for di e otro 
islanan. Pa cualkier pregunta por 


'Hooiberg: alleenstaande 
berg, bijna over Ч geheele 


п 1903 uitgegraven 


о 


7 


Ze Wi ei 
EE 
EE = 


‘Installatie van de Aruba 
Gold Concession Ld. te 


Dec 13, 2022 


т 


е уе оне — 
—. oe geg 


'Landschap met eenige 


tuma contacto cu sr. Peter Scholing 
(digitalbna.aw). Pa peticion pa 
uso di e potretnan por wak https:// 
www.koninklijkeverzamelingen. 
nl/beeldaanvragen. 

Pa hopi 
ta wordo traha riba e 
organo independiente di 


tempo 


“Ombudsman” (Defensor 
di Pueblo). Esaki debi, 
cu ta necesario pa e 
bon funcionamento di 
nos estado di derecho, 
cu e ciudadanonan tin 
confiansadennan gobierno. 
E Ombudsman ta aporta 
na engrandece e confiansa 
den e gobierno, door di ta 
un organo independiente 
y neutral na momento cu 
e ta trata e casonan di e 
ciudadanonan. Banda di e 
Ombudsman lo tin tambe 
e Kinderombudsman (cu ta 
e Ombudsman-substituto). 
Asina por mira cu riba 
24 di september 2020 
Parlamento di Aruba a 
aproba e Landsverordening 
Ombudsman (AB 2020 no. 


145). 


Durante di aña 
parlamentario 2021- 
2022 Parlamento di 


Aruba a trata na hancra 
e Ombudsman na forma 
constitucional como un 
Colegio Superior di Estado 
(Hoge Colleges van Staat) 
den e Constitucion di 
Aruba. Lamentablemente, 
esaki no a bira realidad na 
momento cu parlamento no 
por a conta cu un mayoria 
di 2/3 parti di votonan pa 
carga e iniciativa di ley 
aki. E motibo pakico no 
a logra e mayoria di 2/3 
parti ta pasobra oposicion 


Parlamentario Ricky Hoek (MEP): 


Ombudsman birando realidad 


E ley lo beneficia mucha y hoben mas ainda 


lamentablemente a 
dicidi di bay haci politica 
durante un reunion asina 
importante y na final nan a 
vota contra esaki. 


Despues di e reunion aki 
a haci algun adaptacion 
huridico den е Ley 
di Ombudsman, e.o. 
nombramento y despedida 
di e Ombudsman y 
Kinderombudsman (e 
ombudsman-substituto) 
y investigacion pa mucha 
y hoben. Despues e ley a 
bai Parlamento di Aruba 
un biaha mas. E ley aki a 
keda trata den un reunion 
publico riba dialuna 23 
di januari 2023 y a wordo 
aproba cu 11 vota na fabor 
(MEP-RAIZ). 


Adaptacion den e ley 
cu beneficio pa mucha 
y hoben 

Un adaptacion importante 
den e ley di Ombudsman 
ta articulo 2. A agrega den 
e articulo aki cu lo bin 
cu un area adicional di 
interes pa e Ombudsman/ 
Kinderombudsman. Esaki 
ta encera cu lo bai realisa 
investigacionnan cu ta 
destina pa promove e 
igualdad di oportunidad pa 
nos mucha- y hobennan. 
Por ehempel, si un mucha 
of hoben ta sufri di un 
problema mental of cu su 
salud y e no por atende 
scol debidamente, e ora e 
Kinderombudsman por lo 


investiga y conseha kico 
ta e mihor manera cu e 
mucha of hoben por sigui 
su scol sin cu e ta wordo 
perhudica. 


Realisacion di e Ley 
di Ombudsman y 
Kinderombudsman 

Na aña 2022 Parlamento 


W 
a. 


kooymanbv.com E 


di Aruba а aproba 
e presupuesto di 
e Ombudsman y 


Kinderombudsman. Esaki 
ta encera un costo di 1 
miyon florin pa e di dos 
mitar di aña (dienstjaar) di 
2023. Pa aña (dienstjaar) 
2024 lo tene cuenta cu 
un presupuesto di 1,5 


N 
Еа 


miyon florin na costo di e 
organo aki. Na momento 
cu Parlamento di Aruba a 
aproba e ley di Ombudsman 
cu e  adaptacionnan 
presenta, esaki lo bira un 
realidad y lo por cuminsa 
cu e proceso di ehecucion 
di e organo importante aki. 


Shop Awg.75 


and geta 


FREE shirt 


| e NW: 
ИЕ per purchase; While'shirts last 


THERE IS ALWAYS SOMETHING TO DO 


5.0, 

CACIQUE MACUARIMA BASISSCHOOL A RICIBI 
BISHITA DI MINISTER ENDY CROES 


En conexion cu e fecha natalicio di nos libertador Betico Croes 


Dialuna mainta, den e 
siman di celebracion di 
Dia di Betico, Minister di 
Enseñansa y Deporte Endy 
Croes a bishita scol basico 
Cacique Macuarima па 
Santa Cruz. E mandatario 
a ricibi un caluroso bonbini 
door di cabesante di scol 
sra. Rachelle Croes - Caster, 
docente y alumnonan cu 
tabata hopi entusiasma 
para na entrada di e scol. 
Na su yegada, Minister 
Endy Croes a wordo 
sorprendi cu un bunita 
gesto na unda un alumno 
a entrega e mandatario 
un bunita ramo di flor. 
Sigui pa presentacion di 
e alumnonan, cu a canta 
himno di e scol. Despues 
a dirigi e mandatario na 
e klasnan 5. Durante e 
mainta ameno, Minister 
Endy Croes a comparti 
informacion di e historia, 
bida, trabou y logronan 
di Betico Croes na e 
alumnonan. E meta di e 
bishita ta pa e alumnonan 
conoce un poco historia y 
importancia di e lucha cu 
Betico a hiba pa henter e 
pueblo di Aruba pa por a 
logra e Status Aparte. E 
alumnonan tabata scucha 


cu hopi atencion, tabatin 
hopi pregunta. Na final 
Minister Endy Croes a haci 
e alumnonan pregunta y 
remarcabel ta cu nan tabata 
conoce caba diferente 
faceta di e historia di nos 
Libertador. 


Cabesante di e scol, sra. 
Croes — Caster a expresa di 
ta contento y cu ta un honor 
di tin bishita di Minister 
Endy Croes na e scol. E 
bishita ta “sluit aan” na e 
simannan di preparacion 
cu e scol tabatin en 
conexion cu fecha natalicio 
di nos Libertador, Gilberto 
François ‘Betico’ Croes. 
Dia di Betico, ta aparece 
tur aña den curiculo di e 
scol, como un parti hopi 
importante di educacion 
di e alumnonan. Minister 
Endy Croes ta gradici e 
cabesante di e scol sra. 
Rachelle Croes — Caster, 
tur docente y specialmente 
e alumnonan pe bunita 
recepcion y pa un mainta 
asina ameno. ‘Ban recorda 
y celebra Dia di Betico pe 
herencia bunita cu e la laga 
atras, nos Status Aparte’, e 
mandatario a finalisa. 

MINISTER ENDY CROES A BISHITA SCOL BASICO 
COLEGIO HILARIO ANGELA 


Den cuadro di celebracion di Dia di Betico 


Na e ocasion special di 
Dia di Betico, Minister 
Endy Croes ta bishitando 
diferente scol rond di Aruba 
pa mira con e scolnan 
ta preparando pa e dia 
aki. Alabes e mandatario 
ta conta e alumnonan 
un poco di e historia, 
bida y logronan di nos 
Libertador Betico Croes. 
Na Colegio Hilario Angela 
na San Nicolas, Minister 
Endy Croes а wordo 
ricibi cu hopi entusiasmo 
pa cabesante di e scol, 
sra. Cornelia Aventurin 
— Connor, docente y 
alumnonan. Despues di e 
ricibimento Minister Endy 


Croes a conta e historia 
di nos Libertador Betico 
Croes na e alumnonan 
di aña 5 y 6 di Colegio 
Hilario Angela. Minister 
Endy Croes a expresa cu 
e klasnan tabata hopi bon 
prepara y e alumnonan a 
demostra cu ya caba nan 
tin hopi conocemento di 
e storia di Betico Croes. 
E alumnonan a haci hopi 
pregunta. Despues di por a 
combersa cu e alumnonan 
Minister Endy Croes a haya 
un recorido di e scol. 


Directora di Colegio Hilario 
Angela, esta sra. Cornelia 
Aventurin - Connor a 


expresa cu awe tabata un 
dia placentero pa Colegio 
Hilario Angela y ta desea 
pueblo di Aruba feliz Dia 


di Betico. Minister Endy 
Croes ta gradici Colegio 
Hilario Angela pa e espacio 
y tremendo ricibimento 


alabes ta desea pueblo di 
Aruba feliz Dia di Betico 
dia 25 di januari. 

Trajektoria Internashonal di Boneiru ta 
kontinua ku segunda fase 


Resientemente 18 Januari 
2023 Sr James Finies 
presidente di Nos Kier 
Boneiru Век I Sra Davika 
Bissessar presidente di 
Bonaire Human Rights 
a sali for di Boneiru pa 
kontinua ku e segunda fase 
di e kampanja I trajektoria 
internashonal di pone 
Boneiru bek riba lista di 
Teritorionan Sin Propio 
Gobernashon pa medio di 
konsientisashon I buska 


A 


tte. 


solidaridat pa e kaso di 
Boneiru wordu presenta 
den e di 77 Asamblea 
General di Nashonan Uni. 
Na е disolushon di 
Antia Hulandes na 10 
oktober 2010, Boneiru 
a wordu illegalmente 
aneksa I inkorpora den 
Konstitushon Hulandes 
bao di Derechonan 
Desigual kaminda е 
pueblo di Boneiru ta wordu 
goberna desde e dia ey for 


di Den Haag kontra di su 
deseo kual a vota pa 66% 
No den e referendum 2015 
I rechaza e aktual status 
kolonial impone. 


Nos a lobby pa mas ku 
зоо dia konsekutivo 
anja pasa, kaminda nos 
tabata tin enkuentro I 
a entrega Boneiru su 
raport/investigashon 
internashonal na entre 
otro presidente di Chile 
Sr Gabriel Boric, Prome 
minister di Belize Johhny 
Bricenjo, prome minister 
di Grenada Dikcon 
Mitchell, prome minister 
di Barbados Mia Mottley, 
prome minister di San 
Vincente Ralph Goncalves, 
president di Surinam Chan 
Santokhi, Sektretario 
General di Nashonan Uni 
Antonio Gutteres I hopi mas 
lidernan I outoridatnan 
gobernanmental di kasi 
tur pais Latino Amerikano 
I Karibe. Komo resultado 
di esaki awe mas paisnan 
na mundo, spesialmente 
Amerika Latino I Karibe ta 
na altura di e sufrimento di 
Boneiru, su habitantenan 
ku desde 10-10-10 a wordu 


roba di nan kultura, nan 
idioma I identidat I e 
kos mas presioso , Reino 
Hulandes a kita nos derecho 
di igualdat I libertat. 


Awe nos tin amigunan den 
henter Amerika Latino 
ku ta den solidaridat ku 
e pueblo di Boneiru I ta 
sosteniendo nos trajektoria 
di pone Boneiru bek riba 
riba di Teritorionan Sin 
Propio Gobernashon I pa 


presenta e kaso di Boneiru 
na e Asamblea general di 
Nashonan Uni. 

Kolonialismo ta un Krimen 
kontra Humaniodat, I nos 
ta hasi e promesa pa sigui 
lucha tanten ku ta nesesario 
pa hustisia I respet pa 
e pueblo di Boneiru su 
libertat I igualdat I pa 
futuro generashonan 
por goza di e derecho 
fundamental I sagrado aki. 


Polis a logra para y boet hoben coriendo 
irresponsable riba E.J. “Watty” Vos blvd. 


Dialuna den oranan di atardi a drenta varios 
informe di 2 auto coriendo den un forma 
iresponsabel y peligroso гђа E.J. “Watty” Vos blvd., 
ta trata aki di un Toyota Vitz y un Nissan Skyline 
mesora a avisa tur unidad riba caya pa nan logra 
localisa e vehiculonan aki y atende debidamente cu 


e chauffeurnan. 


Un patruya atento di strandpolitie a intercepta un 
di nan y a para e vehiculo Nissan Skyline aki na 
altura di Superfood na Bubali. Aki polis a atende 
cu e hoben chauffeur y a dune su merecido boet pa 
su infraccion cometi treciendo trafico na peliger. E 
otro vehiculo no a ser encontra pero su number si 
{а conosi y polis lo bay topa сипе un momento of 


otro 

Premier Evelyn Wever - Croes: 


DEPARTAMENTO DI MUCHA Y HOBEN UN REALIDAD DANKI 
NA TRABOU DURO DEN UNION CU E META PA PROTEHA NOS 


- Prome Minister Evelyn 
Wever - Croes tabata 
presente conhuntamente 
cu Minister Glenbert Croes 
y Minister Rocco Tjon, na 
e ocasion di lansamento 
di Departamento di 
Mucha y Hoben (DMH) 
y e website. Un proyecto 
cu a wordo realisa a 
traves di esfuersonan di 
Ministerio di Asuntonan 
Social, cu e meta pa brinda 
mas proteccion na nos 
muchanan y hobennan na 
un forma structural y mas 
institucional. 


Prome Minister Evelyn 
Wever - Croes a expresa 
cu realisacion di е 
bunita proyecto aki no 
lo por tabata posibel si 
no tabatin un grupo di 
personanan cu e soño pa 
crea mas proteccion pa nos 
muchanan y hobennan y 
tambe un espacio pa yuda 
mayornan haci mihor 
decision pa nan yiunan. Un 
di e personanan ey ta Sue- 
Ann Ras, e motor tras di e 
proyecto aki, y esun cu a 
kere den dje tabata colega 
Minister Glenbert Croes 
y awor Minister Rocco 
Tjon. Ambos Minister di 
Asuntonan Social cu ta 
mira cu e retonan social 
mester haya atencion serio 
y urgente. 


Na caminda a topa varios 
persona cu tabata comparti 
e mesun soño y ideal, y 
hunto nan a logra manga y 
traha riba e concepto di un 
departamento pa mucha y 
hoben. 


Na fin di 2019 a inicia e 
trayecto di implementacion 
di Ley di Kinderopvang cu 
a haya sosten y atencion 
di gobierno. Danki na 
Minister Glenbert Croes 


MUCHANAN Y HOBENNAN 


cu a percura pa pone e ley 
como un prioridad den su 
ministerio cu sosten henter 
gobierno na bienestar dinos 
mucha y hobennan, awe ta 
mira esaki bira realidad. 
DMH ta conta cu sosten y 
colaboracion completo di 
diferente departamento di 
gobierno (DOW-BRA-DIP- 
DTI-BRANDWEER-DVG) 
pasobra hunto mester 
ehecuta tambe e parti di 
‘toezicht & handhaving’, 
unda cu a yega na un 
concepto integral. 


Premier Wever - 
Croes ta gradici tur e 
departamentonan aki y 
reconoce e esfuersonan 
grandi haci pa e team di 
DME esta, Surella, Efraim, 
Jullie, Ann, Anouk, 
Mirtha y Sue-Ann, cu a 
demostra cu ora uni forsa, 
cosnan grandi ta pasa. Un 
danki tambe na Minister 
Glenbert Croes y Minister 
Rocco Tjon, pa pone e ser 
humano central, y danki pa 
tin nos mucha y hobennan 
na pecho. 

« 

Aruba ta den репо 
recuperacion economico 
despues di un pandemia cu 
a afecta nos severamente. 
Y ta hustamente den e fase 
di recuperacion aki nos 
mester pone mas atencion 
na esnan mas vulnerabel 
den nos comunidad, nos 
mucha y hobennan. 


E aña aki ta aña di union 
y positivismo, у ohala 
e union y e positivismo 
cu nos ta presencia awe, 
inspira nos pa uni mas aun, 
y cu un actitud positivo 
enfrenta tur e otro retonan 
cu ta crusa nos caminda, 
pabien,” Prome Minister 
Wever - Croes a finalisa 
bisando 


Departamento 
di Mucha y Hoben 


AY 

Un persona herida, despues di 
boksmento entre 3 auto 


Piedra Plat - Diaranson Segun informe па е 


х 


mainta algo prome cu sitio, probablemente un GE 

10'or у mey ta sosode un chauffeur lo a sinti su den dje. Chauffeur di e cu despues di evaluacion 
boksmento entre tres auto mes poco malo y esaki Мае sitio por a mira dos Toyota Hilux ta esun culo а transport'e pa Hospitaal 
na Piedra Plat. posiblemente lo pora causa pick y un Toyota dos porta, а bira malo, y polis a pidi Daño material ta bastante. 


un boksmento. cu algun dama di edad pa un ambulance. Unda 

Dialuna 23 di Januari 2023 
tabata un dia exitoso den 
Parlamento pa nos ley di 
“Defensor di Pueblo,” e Ley 
di Ombudsman cu ta inclui 
e KinderOmbudsman 
tambe. E debatenan no 
tabata mucho diferente 
cu esun di aña pasa den 
cual e mesun oposicion 
a bay un bes mas contra 
di e Ley Defensor di 
pueblo y Defensor di 
muchanan. Scuchando nan 
argumentonan, niun tabata 
tin di haci cu cambionan 
tecnico sino puro show di 
politica barata. Pa pueblo 
conoce е historia un 
poco di e Ley aki mi kier 
recapitula loke cu prueba 
a mustra di ta e historia 
di e ley importante aki. 
Algun hecho importante 
ta mustra cu AVP nunca a 
preocupa pa bin cu e Ley di 
Ombudsman, ni den nan 
programa di gobernacion 
y tampoco awo cu nan ta 
den oposicion. Coalicion 
den Parlamento a haci'e un 
prioridad y a hace posibel. 


і, Е 1еу а сопосе 
bida na 2004 ра sra. 
Parlamentaria Zulay van 
Poppel. 

5, E Ley a wordo duna 
bida atrobe na 2009 pa 
Booshi Wever 


Parlamentario Marco Berlis (MEP): 


Cambionan den ley di ombudsman a keda 


aproba y awor ta bay implementa 
Hipocrecia Comun contra Defensor di pueblo! 


e, Na 2011 sra. 
Mervin Wyatt-Ras a bin 
cu un mocion hopi bon, pa 
urgi gobierno bin cu e ley 
importante aki. Sra. Wyatt- 
Ras a haya amplio chens 
den e signatura berde pa 
bin cu e ley pero toch no 
kier a hacie. 


4. 2015/2016 Sra. 
Mervin  Wyatt-Ras y 
Marisol Lopez-Tromp 


ambos tabata presidente di 
Parlamento pero nunca a 
preocupa pa pone e ley aki 
riba agenda, corda pa pase. 
Aunke AVP tabata tin 11 y 
13 asiento den Parlamento 
di Aruba respectivamente 
nunca a haci nada mas pa 
saca e ley di Ombudsman 
for di lachi. Considerando 
cu nan tabata mester 1 of 2 
voto so mas den Parlamento 
pa aproba e ley e tempo ey, 
toch nan a prefera di tire 
un banda! 

5. For di 2011 pa 
2020 a reuni 19 biaha den 
comision di Ombudsman. 
Tur fraccion tabata envolvi 
y tur a duna aporte y na 
final tur a firma y bisa 
cu e ta bon. E ley a pasa 
como landsverordening na 
September 2020. 

6. Diripiente ora kier a 
ancra e ley di Ombudsman 
den nos constitucion na 
2022 tabata tin obhecion, 


amienda na cantidad cu 


kier a cambia un gran 
parti di su contenido, y a 
busca tur sorto di pretexto 
pa no aprob'e! Esey tabata 
e actitud atrobe dialuna. 
Pakico anto si a tuma casi 
20 aña pa haya consensus, 
a inverti añas pa yega na 
un acuerdo unanime, awor 
ta resisti pa aproba esaki? 


Kisas e ta bon pa wak 
ta KEN ta resisti e ley. 
AVP, cu ta den panico y 
desesperacion total den 
su cas di partido, cu dos 
veredicto proximamente 
pa caso IBIS y Avestrus 
den e proximo dianan, ta 


un di nan. Ta claro ora bo 
horta pueblo y cobra pa 
permiso, horta patrimonio 
y faborece amigonan den e 
fiesta di tereno mas grandi 
di historia, bo no kier otro 
defensornan di pueblo 
cu por controla gobierno. 
Marisol; Otro mas Бао 
di investigacion di caso 
Kukwisa y awor tambe ta 
parce cu e mester a bay duna 
cuenta na caso Diamante 
y haci un declaracion. 
Awor e kier deshaci di DIP. 
Mansur; Un extension di e 
coalicion di AVP cu no por 
pensa pa su mes y tin di 
bay tras di e strategia di su 
lider maximo Mike Eman. 


E Ley cu a wordo aproba 
aña pasa ta mas fuerte y tin 
mas djente cu esun di Ley 
di Ombudsman di Corsow, 
Hulanda у St.Maarten. 
Pabien pueblo di Aruba 
cu boso defensornan. 
Awor lo sigui e trayecto di 
implementacion y accion! 


Si pueblo desea mas 
informacion di e articulo 
aki, contact mi na tel: 
528-4639 of email mi na: 
marco.berlis@parlamento. 
aw / Bo parlamentario y 
sirbidor di pueblo na bo 
ordo semper! 


LEES 


Ее А ЕРЕЕВ 


E VOZ DI PUEBLO 


A 

MINISTER ENDY CROES A BISHITA COLEGIO 
SAGRADO CURASON 


En conexion cu Dia di Betico 

Diamars mainta, Minister 
Endy Croes a continua cu 
su bishita, e biaha aki na 
scol basico Colegio Sagrado 
Curason na Savaneta. E 
mandatario a ricibi un 
caluroso  bonbini door 
di juffrouw  Veroushka 
Barñeo, docente y 
alumnonan cu tabata hopi 
entusiasma para na entrada 
di e scol wardando yegada 
di e mandatario. Despues 
di a saluda e alumnonan, 
Minister Endy Croes a 
sigui pa klasnan di aña 5 y 
6. Na unda cu mandatario 
a comparti informacion di 
e historia, bida, trabou y 
logronan di e gran politico, 
lider, estadista y Libertador 
Arubiano, señor Gilberto 


François ‘Betico’ Croes. E 
alumnonan tabata scucha 
cu hopi atencion y nan 
final di e charla tabatin 
oportunidad di haci 
pregunta. 


Minister Endy Croes a 
enfatisa cu ta remarcabel 
cu e alumnonan tabata 
conoce caba diferente 
faceta di e historia di nos 
Libertador. Minister Endy 
Croes a sigui bisa cu ta 
nos deber pa a traves di e 
oportunidadnan aki, pa 
traspasa e historia di nos 
Libertador di generacion 
pa generacion pa mantene 
e memoria di Betico bibo. 


Sra. Veroushka Bareño, den 


nomber di Colegio Sagrado 
Curason a gradici Minister 
Endy Croes pa su bishita. 
Sra. Bareño a expresa; nos 
ta aprecia masha hopi mes 
cu e mandatario a bin duna 
un charla na e alumnonan 
di klas 5 y asina prepara 
nos muchanan pa e gran 
Dia di Betico. Alabes sra. 
Bareño ta en curasha 
mayornan pa hunto cu 
boso yiunan disfruta di 
e dia y bishita diferente 
actividadnan cu tin rond di 
nos isla. Minister 

Endy Croes ta gradici tur 
docente y specialmente e 
alumnonan pa e caluroso 
recepcion y pa un mainta 
asina ameno. Feliz Dia di 
Betico. 

Borchi grandi di trafico ranca pa 
chauffeur burachi 


Sabana Berde - Diaranson 


marduga den careda dj 
12:30 polis a bay pabou di 
Rotonde di Airport, unda 


un auto a ranca un borchi 
di trafico. 


Na nos yegada, algun per- 


sona tawata trata na avisa 


automobilistanan pa baha 
velocidad door cu tin un 
auto casi memey di ca- 
minda. 


Polis despues di algun 
minuut a yega y a bay di- 
rect cerca e chauffeur 


патас 


A 
“гаі Aviation 


~ Airport 


cu un rato prome a subi 
Chevrolet SUV y a primi 
gasolin, cu cua intencion 
no ta conoci. 


Un testigo tambe a pre- 
senta, y tawata mustra 
polis den direccion mas 
pabou di locual e la mira e 


vehiculo ta haci. 


Na final polis a laga e 
chauffeur supla unda e la 
faya e test y pa e motibo 
eynan a keda deteni. 


Transportwagen a presen- 
ta y a hiba warda di polis. 

Investigacion Literatura 
Arubiano 


Proximamente lo inicia cu 
un investigacion encuanto 
di e.o. e interes pa litera- 
tura Arubiano. E investig- 
acion aki lo abarca e dife- 
rente actornan riba tereno 
literario. Cada un di e in- 
stancianan cu tin di haber 
cu literatura, sea ta pa 
mucha, hoben of adulto lo 
ricibi despues pa dia 21 di 
februari un invitacion pa 
participa na e investiga- 
cion aki. E survey cu cada 
autor/instancia lo ricibi, 
ta contene un cantidad di 
preguntanan pa contesta. 
A base di e contestanan lo 
procesa esaki y pone nan 
den un contexto cientifico. 
Di e manera aki por haya 
sa tambe kico tur a haci 
caba na e infrastructura 
literario, con esaki ta fun- 
cionando y locual cu falta 
ainda pa haci. 

E investigacion aki a bira 
necesario, debi cu durante 
añas tin yen di fluctua- 
cionnan riba dicho tereno. 
Hopi ta ser papia, pero 
poco ta wordo concretisa 
of no tin un liña di ac- 
cionnan cu ta indica cu 
tin un proceso continuo. 
Como cu literatura ta e 
wesi lomba di un socie- 
dad, ta bon pa wak con 
esaki ta wordo sostene. 
Por ehempel mester tin un 
fondo cu ta yuda autornan 
financia nan publicacion. 
Kisas ta bon pa cada 5-10 
aña monitor e desaroyo- 
nan pa wak e cambionan 
den transcurso di tempo 
y kico e stake-holdersnan 
por contribui pa mehora e 
situacion. For di e prome 
reaccionnan por bisa cu e 
interes ta enorme y cu e 
idea pa un investigacion 
a ser ricibi cu hopi entusi- 
asmo. 

Den etapa e diferente ac- 
tornan lo ricibi e survey pa 


contesta e preguntanan. 
Den un rato (30-45 minut) 
por yena e cuestionario. E 
intencion ta pa na luna di 
december presenta e re- 
sultado di e investigacion. 
Pa cu esaki lo organisa 
un anochi unda tur esnan 
participando riba e tereno 
literario, tin e oportunidad 
pa entercambia di idea cu 
otro a base di e conclusi- 
onnan di e investigacion. 
Y pa yega na un plan di ac- 
cion pa — conhuntamente 
cu otro instancianan y go- 
bierno - ehecuta esaki. Es- 
nan cu tin por lo menos 1 
buki publica y kende no a 
ricibi e survey pa dia 21 di 
Februari, por laga registra 
nan nomber via survey. 
literatura@gmail.com y lo 
ricibi e formulario pa par- 
ticipa na e investigacion. 

E investigacion aki ta ser 
dirigi y lo ser ehecuta pa 


sr. Quito Nicolaas. Den 
pasado sr. Nicolaas a for- 
ma parti di e Socio-Eco- 
nomic planning group di 
DECO na Aruba y tin hopi 
conocemento con pa con- 
duci un investigacion. Na 
vispera di Status Aparte el 
a contribui — bou di guia 
di E. Nieuhauser di United 
Nations Development Pro- 
gram (UNDP) na e prome 
Plan Nacional di Desaroyo 
pa Aruba. Tambe den su 
trayectoria el a yega di haci 
investigacion riba tereno 
cultural. Awendia sr. Qui- 
to Nicolaas ta mas conoci 
como autor di diferente 
buki rond mundo y kende 
a duna charla na diferente 
pais. Pa su ensayonan y 
demas publicacionnan sr. 
Nicolaas na 2022 a ricibi 
di Rey Willem Alexander 
di Hulanda un condecora- 
cion den e Orden di Offi- 


cier di Oranje Nassau. 

Minister di Educacion, Cultura y Ciencia, Sr. Robbert Dijkgraaf, 
a bishita DCNA pa intercambia idea tocante ciencia den Caribe Hulandes 


Diabierna dia 20 di 
yanúari di aña 2023, Min- 
ister di Educacion, Cul- 
tura y Ciencia, Sr. Robbert 
Dijkgraaf, a bishita oficina 
di Dutch Caribbean Na- 
ture Alliance (DCNA) na 
Boneiro. Despues di un 
encuentro cu e personal, 
DCNA tabatin e opor- 
tunidad di enfatisa im- 
portancia di investigacion 
y monitorea, e organisa- 
cionnan local di conser- 
vacion di naturalesa y e 
trabou conhunto pa sal- 
vaguarda naturalesa den 
e parte Caribense di Reino 
di e Paisnan Abou. 

Arno Verhoeven, director 
di DCNA, a enfatisa cu a 
keda solamente masha 
poco organismo coopera- 
tivo entre e 6 islanan di 
Caribe Hulandes, y cu e 
rason principal pa e cu 
DCNA realmente ta fun- 
ciona ta principalmente 
pa un comprension comun 
di naturalesa y e boluntad 
di comparti conocemento. 
“Di berdad, Caribe Hulan- 
des tin hopi den loke ta 
trata ciencia y investiga- 
cion. Tur e personanan 
apasiona cu ta traha den 
conservacion di e islanan 
tin un cos den comun: 
nan impulso pa proteha 
naturalesa. Y naturalesa 
cu no tin frontera. E cono- 
cemento y e habilidadnan 
cu nan ta acumula den e 
red ta enorme. Y nan bol- 
untad di comparti ta parti 
di e impulso aki. Cu 6 or- 
ganisacion natural impor- 
tante, nos ta un centro im- 
portante di conocemento 
regional”, Verhoeven ta 
bisa. 

Caribe Hulandes ta e 
hogar di hopi especie di 
animal y vegetal unico. 
Hopi di esakinan ta den 
peliger debi na perdida di 
habitat, contaminacion, 
pastoreo excesivo y e im- 
pacto di e especienan in- 
vasor, e cambio climatico 
y otro factor di stress. 


Pa maneha e recursonan 
natural di e isla, di forma 
inteligente y sostenibel ta 
esencial pa conoce e eco- 
sistema compleho y fragil 
di Caribe Hulandes. Espe- 
cialmente ora cu e recur- 
sonan mester sigui apoya 
e comunidadnan local y 
forma e base pa e bien- 
estar economico di e isla- 
nan. Investigacion, segui- 
mento, comunicacion y 
divulgacion ta hunga un 
papel crucial den esaki. 
Ciencia ta un componente 
fuerte den cualke рго- 
grama di naturalesa, y ora 
cu ta busca mas financia- 
mento, ta e piedra di skina 
di cualke aplicacion. 
DCNA ta un organisacion 
sin fin di lucro crea pa 
proteha e entorno natural 
y pa promove e maneho 
sostenibel di e recurso- 
nan natural, tanto riba 
tera como den lama, na e 
seis islanan di Caribe Hu- 
landes. E aliansa ta traha 
cu organisacion local di 
maneho di parke y otro 
organisacion di conserva- 
cion di naturalesa. Tambe 
ta un representante di e 
parke local ora cu ta trata 
cu gobierno, haci politica 
of ora cu ta relaciona su 
mes cu organisacion re- 
gional of internacional na 
nivel di varios isla. 

Un di e tareanan central 
di DCNA ta pa promove 
y facilita dialogo perma- 


nente, intercambio di 
conocemento, capacita- 
cion y cooperacion entre e 
Organisacionnan Admin- 
istrado di Parke. E Grupo 
di Trabou di Investigacion 
y Monitoreo di DCNA ta 
proporciona un platafor- 
ma na unda e biologo di 
e parke ta reuni pa com- 
parti experencia, conoce- 
mento y conseho tocante 
investigacion y monitoreo. 
Entre otro, e grupo aki ta 
traha den harmonisacion 
di protocol di monitoreo 
cientificamente solido pa 
e indicadonan di biodiver- 
sidad mas importante (es- 
pecie y habitat), herment 
di analisis y un strategia 
pa guia e investigadonan 
(y financiadonan) den su 


diseño y realisacion di in- 
vestigacion y monitoreo 
den Caribe Hulandes. 

"Tambe nos ta apoya in- 
vestigacion y monitoreo 
den Caribe Hulandes pa 
yuda mehora comunica- 
cion y divulgacion. Por 
ehempel cu e informacion 
cientifico ta mas amplio 
a traves di e base di dato 
di biodiversidad di Ca- 
ribe Hulandes (DCBD), e 
plataforma di noticia Bi- 
oNews- https://dcnana- 
ture.org/news y otro canal 
di medio. Nos ta gradici 
Ministerio di Agricultura, 
Naturalesa y Calidad di 
Alimento (LNV) pa apoya 
e trabou”, Tineke van Bus- 
sel, a comenta tocante In- 
vestigacion y Comunica- 


cion di DCNA. 

“Como red regional cu ta 
abarca Caribe Hulandes 
y cu un relacion di trabou 
cu e comunidad conser- 
vacionista local, DCNA 
ta den un posicion unico 
pa contribui na desaroyo 
largo y na implementacion 
exitoso di iniciativa cien- 
tifico den e region. fortal- 
ecer nuestro trabajo como 
un centro di conocimiento 
regional y nos lo kier a 
gradici mas medio pa sir- 
bi nos partinan interesa”. 
Arno Verhoeven a splica. 


Potret: Minister Robbert 
Dijkgraaf bishitando e ofi- 
cina di Dutch Caribbean 
Nature Alliance na Bo- 
neiro. 

Un persona herida den accidente 
altura di rotonde Paperclip 


Rotonde Paperclip - Dia- 
mars anochi rond di 8'or 
polis di trafico ta topa un 
boksmento altura di e ro- 
tonde. 


Na e sitio nos a topa un 
Toyota Corolla y Nissan 
Cube, tur cos tawata mus- 
tra cu e Nissan a dal basta 
duro tras di e Corolla. 


E boksmento mes no a 
sosode ariba e rotonde 
pero parti pariba di dje. 


Ambulance ser pidi pa un 
dama cu lo tawata sinti 


dolor di pecho y di nek. 
Paramediconan na yegada 


a controla e persona. 


MEP-RATIZ kier e poder pa silencia Ombudsman 


mr. dr. Rycond Santos do Nascimento (АУР) – ОУ 23 di januari 2022 


AVP ta completamente pro Ombuds- 
man. Un Ombudsman ta pa yuda 
ciudadano cu ta haya su mes den 
problema cu gobierno. Su tarea ta 
pa yuda hisa e nivel di gobierno su 
servicionan na ciudadano door di 
investiga si gobierno ta comporta su 
mes di un manera husto, cu respet 
y fair (fatsoen). Si e Ombudsman ta 
gosa di respet y autoridad den co- 
munidad, su consehonan por tin un 
impacto grandi riba opinion publico. 
E instituto Ombudsman ta merece 
un luga di prestigio den nos sistema 
gubernamental. Р’езеу ta bon ра 
duwe un luga den nos Constitucion. 
Pero, bao Gabinete Wever-Croes II 
no tabatin ningun reunion parla- 
mentario riba e contenido di e pro- 
puesta di cambio di Constitucion ni 
riba e amiendanan. A pesar cu no 
tabatin debate entre parlamentari- 
onan despues di ultimo eleccion, a 
yama un reunion publico pa dia 10 di 
maart 2022. Tanto fraccion di MEP 
como fraccion di RAIZ a expresa cu 
nan no kier a delibera y nan kier a 
pasa directamente pa votacion. Asi- 
na tanto MEP como RAIZ a sabota 
e cambio di Constitucion. Nan a ne- 
nga – a proposito — oportunidad pa 


delibera. 

MEP un biaha mas a demonstra con 
mentiroso e partido ta, ora MEP 
a cuminsa difundi cu oposicion ta 
contra Ombudsman. Esaki ta un 
mentira, pasobra ta hustamente 
oposicion kier mira investigacion 
riba tur abuso di gobierno contra 
ciudadano. E argumento cu MEP ta 
purba bende ta cu e partidonan AVP, 
MAS y Accion21 a perhudica 110 mil 
ciudadano door di abstene nan di 
nan derecho di haya un trato husto 
y corecto for di e instituto “Defen- 
sor di pueblo” Di e manera aki МЕР 
mes ta yama Gabinete Wever-Croes 
inhusto y cu ciudadano mester di un 
Defensor di Pueblo contra e gobier- 
no aki di MEP-RAIZ. 

En todo caso e argumento cu MEP ta 
uza ta falso pa motibo cu desde 24 di 
september 2020 nos tin un Lands- 
verordening Ombudsman caba. E 
unico cos cu tabata falta pa nos tin 
un Ombudsman, ta pa activa e ley 
aki pa medio di un Landsbesluit (ar- 
ticulo 42 inciso 1 di e ley di Ombuds- 
man). Si te awe no tabatin Ombuds- 
man ainda, esaki ta completamente 
pa motibo cu gobierno no a traha un 
Landsbesluit. 


RAIZ sa cu su credibilidad ta na 
suela pa motibo di a sostene nepotis- 
mo y falta di transparencia den en- 
tre otro e caso di LNG. Р’езеу RAIZ 
a dicidi pa enfoca riba e exigencia 
di aprobacion di dos tercera parti 
di Parlamento pa kita Ombudsman. 
Segun RAIZ no ta acceptabel pa ex- 
igi aprobacion di dos tercera parti, 
pasobra un minoria den Parlamento 
lo por impedi pa motibonan politico 
cu ta distitui un Ombudsman cu ta 
disfuncciona. RAIZ no kier bisa cu 
solaamente un Ombudsman cu ta 
“untouchable” pa e parlamentari- 
onan di MEP y RAIZ por haci su 
trabao di un manera independiente 
sin miedo pa wordo kita for di tra- 
bao. E funcion di e aprobacion di 
dos tercera parti di Parlamento pa 
kita Ombudsman ta hustamente pa 
garantiza e independencia di e Om- 
budsman. Esaki ta comparabel na e 
independencia di un hues cu ta ser 
nombra pa bida, sin cu gobierno ni 
parlamento por mande cas. Hecho 
ta cu MEP tin un historia di perse- 
cucion politico y parlamentarionan 
di coalicion ta sostene e deseonan di 
Gabinete Wever-Croes ciegamente. 


E realidad ta cu MEP sa pone ley y 
Constitucion un banda pa impone 
un boluntad politico di forma ilegal 
y dictatorial. 

Djis corda con fraccion di MEP kier 
a elimina minister Marisol Lopez- 
Tromp: Presidente di Parlamento, 
Ady Thijsen, a sigui cu un reunion 
publico y cu votacion pa cu un mo- 
cion di desconfiansa sin cu taba- 
tin e quorum cu ley ta prescribi. Ta 
Gobernador mester a interveni pa 
hala e decision aki bek aden. En bes 
di siña for di e les aki, awe kier man- 
tene e poder politico na banda di go- 
bierno pa por kita un Ombudsman 
cu ta critico y cu ta haci su trabao. 

Siman pasa partido АУР pa me- 
dio di su Parlamentarionan Ar- 
thur Dowers y Mike de Meza, a 
acudi na Ministerio Publico pa 
entrega un peticion pa un inves- 
tigacion di actonan ilegal contra 
di ex Minister Plenipotenciaro di 
Aruba na Den Haag, esta sr Guill- 
fred Besaril. 

Ministerio Publico rapidamente a 
reacciona riba e carta di AVP pero 
den esaki OM a crea un poco 
confusion segun Parlamentario 
Dowers, sea cu esaki tabata su 
intencion of otro cos sin splica 
kico kier a logra cu e reaccion aki. 
“Loke a bira cla pa nos ta cu Ev- 
elyn Wever Croes, no a entrega 
ningun keho contra di Besaril y 
loke mi por a compronde for den 
e reaccion di Ministerio Publico, 
ta cu el a entrega documentonan y 
den cual e ta pidi pa haci un inves- 
tigacion riba 'onregelmatigheden' 
na Arubahuis. 

Loke nos a tuma nota di dje ta cu 
Ministerio Publico a saca parti di 
nos carta entrega siman pas y a 
interpreta esaki na nan manera 
caminda den nos carta nos ta 


Parlamentario Arthur Dowers 


Ministerio Publico no mester crea confusion 
di keho entrega contra Besaril 


informa Ministerio Publico cu 
Minister Presidente di Aruba, a 
crea duda cerca nos, si e ta bay 
duna keho contra di Besaril of no. 
Mi ta cita for di e carta, “ de Min- 
ister President heeft op 13 Okto- 
ber 2022 in de media aangegeven, 
“ainda no sa si Arubahuis lo en- 
trega keho contra Besaril”, pues 

Evelyn Wever Croes ta bisa cu e 
no sa si Arubahuis ta bay entrega 
keho contra di Besaril. 
Literalmente el a bisa “tot nu toe 
weet ik niet of Arubahuis aan- 
gifte zal indienen tegen Besaril. 
Deze opmerkingen bevreemd 
de ondergekende die immers als 
MP zelfverantwoordelijk is voor 
Arubahuis.” 

Pues Minister Presidente kende ta 
esun cu ta responsabel pa Aruba- 
huis, ta bisa cu no ta sigur cu 
Arubahuis lo entrega loke a pone 
AVP conclui cu e señora aki ta bira 
e ta bira pia ya cu ta for di Mei di 
2021, el a wordo oficialmente poni 
na altura y esaki a wordo docu- 
menta. 

Sinembargo nos ta na altura cu 
hopi prome cu e fecha aki caba 
Evelyn tabata na altura di loke ta- 
bata pasando y nos a sigui mustra 
Ministerio Publico cu “terhalve 
is het thans voor ondergetekende 
niet duidelijk of het OM daad- 
werkelijk in kennis is gesteld van 
voorgenoemde feiten.” 

Aki OM ta pretende cu nos ta pun- 
tra nan si Evelyn a haci aangifte 
si of no pero nos a bisa nan cu 
nos no ta na altura si Ministerio 
Publico ta na altura di e caso aki 
caminda nos a bisa: “gezien den 
conclusie van het onderzoek van 


de Centraale Accountant Dienst 
en de bagataliseren van deze be- 
vindingen door Minister Presi- 
dent Evelyn Wever Croes, richt 
ondergetekende zich tot U, met 
het verzoek om een strafrech- 
telijk onderzoek in te stellen naar 
de handelingen van de gewezen 
Gevolmachtigde Minister, de heer 
Guillfred Besaril. 

De heer Besaril heeft zich schul- 
dig gemaakt aan het opzettelijk 
en wederrechtelijk toe-eigenen 
en uitgeven van middelen van het 
land Aruba,’ Parlamentario Ar- 
thur Dowers a trece dilanti. 

El a sigui mustra tambe cu por 
mira bon cla cu su persona hunto 
cu colega Parlamentario de Meza, 
a dirigi nan mes na Ministerio Pu- 
blico cu e peticion pa cuminsa un 
investigacion contra di Besaril. 
No por compronde e forma di pro- 
cede di Ministerio Publico den e 
caso aki, caminda por a mira un 
pamfleta politico riba un website 
di MEP cu kier crea impresion cu 
AVP a bay OM pa puntra si Ev- 
elyn a entrega keho of no contra 
di Besaril. 

“Sinembargo ta bon cla pa hopi 
hende cu te awe, a base tambe di 
e reaccion di Ministerio Publi- 
co, cu Evelyn a pidi pa investiga 
Arubahuis y no a pidi pa investiga 
Besaril y no a pidi tampoco pa in- 
vestiga su persona basa riba deli- 
tonan cu segun e rapport di CAD, 
bo por conclui cu el a comete,” 
Parlamentario Dowers a declara. 

Algo hopi impresionante 
cu Prome Minister ta 
ripara durante su bishi- 
tanan na scolnan rond di 
Aruba en conexion cu Dia 
di Betico, ta e manera con 
scolnan, cabesantenan y 
docentenan ta inculca e 
storia y logronan di señor 
Gilberto Francois ‘Betico’ 
Croes den nos muchanan. 
Esaki sigur ta loke Gobi- 
erno di Aruba kier logra 
tambe, cu tur scol, espe- 
cialmente en conexion cu 
Dia di Betico, tuma nan 
tempo pa decora scolnan 
y klasnan hunto cu almu- 
nonan, pa nan siña nos 
muchanan tocante e gran 
Arubiano, Betico Croes. 
Prome Minister ta gradici 
tur scol y docente pa esaki. 


E ultimo bishita di Prome 
Minister Evelyn Wever- 
Croes na scolnan dialuna 
mainta tawata na Rosario 
College. Na su yegada, e 


Prome Minister Evelyn Wever-Croes: 


Faltando algun dia pa Dia di Betico: 
ROSARIO COLLEGE TAMBE TA CONTENTO CU 


muchanan contento, do- 
centenan y Cabesante Su- 
plente Juffrouw Patricia 
de Palm a duna Prome 
Minister un caloroso bon 
bini. Despues di a saluda 
e muchanan, Prome Min- 
ister a wordo dirigi pa 
Klasnan 5 di Juffrouwnan 


Saskia Gunning y Karenza 
Werleman. 


“Tur dos 5de Каз tabata 
hunto y nos a conbersa 
hopi ameno di loke Betico 
ta nifica pa nos Aruba. 
Cada mucha tawata pone 
hopi atencion y a mustra 
hopi interes pa conoce 
mas di nos Libertador 
Betico Croes. Nan cada 
un tin un poco di Betico 
den nan y por logra cos- 
nan grandi pa Aruba y ta 
importante pa nan sa cu 
si bo ta stima Aruba bo 
tin cu duna lo miho cu bo 
por den tur cos, den arte, 
den musica of den deporte 
pero mas importante den 
estudio”, Prome Minister 
a expresa. 


Prome Minister a rici- 
bi hopi pregunta di e 
muchanan y varios pre- 
gunta tawata hopi pret y 
a pone Premier hari poco. 
Preguntanan cu sigur a 
bin sin filter pero Prome 
Minister cu hopi gusto a 
contesta tur. 


BISHITA DI PROME MINISTER 


“Mi ta contento pa wak 
con e klasnan ta prepa- 
rando pa e dia importante 
aki. Esaki ta e meta di tur 
e bishitanan na e scolnan 
den cuadro di Dia di Beti- 
co pa asina nos ta sigur cu 
e muchanan ta haya te na 
fundeshi e informacion 


di bida di Betico y siña 
tur loke Betico lo tabata 
kier pa nos sa di dje. Mi ta 
gradici Cabesante, docen- 
tenan y alumnonan di Ro- 
sario College pa e bon bini 
bunita di awe mainta 23 di 
januari”, Prome Minister a 
enfatisa. 

Juliana Hernandez y Gregory Kelly a 
atende EXPO na Tampa Florida 


Siman pasa a tuma luga e 
di 50 TPIE Plant Show na 
Tampa Florida. Juliana 
Hernandez Grounds Man- 
ager di Marriott Hotel y su 
Supervisor Gregory Kelly 
a atende na e EXPO aki cu 
tabata for di 17 di Januari 
te cu 20 di Januari. Juli- 
ana Hernandez ta atende 
na e TPIE Plant Show tur 
aña pa asina ta na altura 
di tur cos cu ta pasa den 
e mundo di mata, kimico, 
vitamina, mashin y male- 
sa di mata etc. E prome 
dia Juliana Hernandez y 
Gregory Kelly a bay e bus- 
trip cu a bay na Apopka 
Florida y a bishita: Moss 
Hill Foliage Inc, Costa 
Farms, UF/IFAS mid 
Florida Research & Edu- 
cation Center, Live Trends 
Design Group LLC y AG2 
TC LLC. Na cada luga cu a 
bishita nan a splica di nan 
negoshi y kiko nan ta pro- 
duci pa bende. 


Na UF/IFAS mid Florida 
Research & Education 
Center e profesor Lance 
S. Osborne Ph.D cu ta 
IPM-Biological Control of 
Insects and Mites Associ- 


ate Center Director di Mid 
Florida Rec a splica cu dia 
30 di Juli 2020 nan a con- 
stata un insecto cu tabata 
come e blachinan di mata 
na un bibero na Orange 
County. 


E insecto a haña e nomber 
di Thrips Рагуіѕріпиѕ 
cu ta comun na e parti 
tropico di Asia. E Thrips 
Parvispinus a wordo de- 
tecta den Anthurium, Egg 
Plant, Gardenia, Hoya 
Peppers y Schefflera. Es- 
aki a yama hopi atencion 
cerca Juliana Hernandez y 
Gregory Kelly, pasobra ora 
di cumpra mata nan mes- 
ter tene cuenta cu e mata y 
controla bon si e ta liber di 
insecto. 


Durante e bus trip Su- 
zanne Wainwright-Evans 
cu ta wordo yama Buglady 
a papia mas di e insecto/ 
bug y kiko tur por haci pa 
prevencion. Ta usa dife- 
rente kimico pa diferente 
insecto y tur kimico tin su 
duracion. 


Durante e dianan di EXPO 
nan a bishita diferente 


boothnan y a intercambia 
cu varios entrepreneurs 
tocante kiko nan mester 


usa pa tin nan matanan 
asina bunita etc. Tambe 
tur e mashinnan cu nan ta 


usa. Un EXPO hopi colori- 
do y cu hopi informacion 
di e mundo di mata. 

We are on the Road to 


Stichting Musica ta pre- 
senta un "warm up" event 
па caminda pa Aruba 
Caiso & Soca Monarch. 
Pueblo di Aruba ta keda 
cordialmente invita pa 
drenta den ambiente, sa- 
cudi e heupnan y hisa 
man na 

laira pa saca e frusto y 
prepara pa e gran anochi 
final di Aruba Caiso & 
Soca Monarch 2023! 

Riba diabierna, 27 di jan- 
uari 2023, e portanan di 
Carnival Village lo habri 
desde 8'or di anochi cu 
ambiente musical di vari- 
os top DJ'S, entre otro DJ 
Elaijah, DJ Smash, Rude- 
boy, Dr. ELI, DJ White- 
boy, DJ 

Sky, Nutzbeatz y Bang 
Daddy. 

Ta posibel pa trece jug 
bashi y disfruta di dife- 
rente specials na bar y 
cumpra ijs na Carnival 
Village mes. E 
organisacion ta invita un 
y tur pa trece nan stoel 
y mesa di domino. Invita 
amigo, bisinja y colega di 
trabow pa pasa un rato 
ameno y drenta e week- 
end di mas dushi di e tem- 
porada den un ambiente 
positivo! 

Bishita e Facebook page 
di Stichting Musica pa 
keda na altura di tur up- 
dates y informacion relata 
na 

Aruba Caiso € Soca Mon- 
arch 2023! 

Tickets pa e anochi final 
Іо ta obtenibel via Pay. AW 
y tambe na Citgo Boule- 
vard, Citgo Palm Beach y 
Citgo 

Essoville y tambe durante 
e warm up event "Road 
to the Finals", diabierna 
awor. 

Contact person - Edwina 
Werleman 565 - 0057 


MUSICA ж A 
Z 


the Finals! 


FRIDAY 
27 JAN 


< 


E 
e 
Ё 
а < 


150 & SOCA | | 
Bas, ж 
хм 


BRING YOUR EMPTY COOLER, WE СОТ THE DRINKS AND ICE AT A SPECIAL PRICE! 


DJ ELAIJAH DJ SKY 
BANG DADDY  DJWHITEBOY 


NUTZBEATZ DJ SMASH 
DJ RUDEBOY DJ ELI 


ARUBA CARNIVAL & ENTERTAINMENT VILLAGE 
FREE ENTRANCE | STARTS АТ: 8:00PM 


М 
ей. lite 
2023 

Parlamentario Benny Sevinger 


Ady Thijssen ta confirma cu 
Evelyn Croes ta corupto 


Portida di Pueblo Arubonra 


Parlamentario pa fraccion di 
AVP, sr Benny Sevinger, durante 
conferencia di prensa di fraccion 
diamars mainta tambe a atende 
riba e ultimo desaroyonan hopi 
interesante relaciona cu e caso di 
Arubahuis pero specificamente e 
caso di Besaril. 

“Den ultimo dianan pueblo 
henter a wordo confirma cu a so- 
spechonan contra di ex minister 
Besaril, awor a wordo confirma pa 
e actual Minister Plenipotenciario 
na Den Haag, Ady Thijssen kende 
literalmente den un grabacion di 


un combersacion Cun otro per- 
sona, a confirma cu Evelyn Wever 
Croes, ta un corupto. 

Ta bon pa splica algun cos di e 
caso di Arubahuis ya cu hopi 
hende ta kere cu esaki ta un caso 
cu a inicia dialuna ultimo pero e 
caso aki di Arubahuis, a cuminsa 
for di dia cu Besaril a bira Minis- 
ter Plenipotenciario. 

El a bay Hulanda caminda el a di- 
cidi cu e no ta bay biba den cas cu 
por cierto a wordo renoba pa go- 
bierno di AVP, caminda 200 mil 
euro a wordo inverti den e reno- 
bacion di e cas aki pa e Minister 
Plenipotenciario biba den dje pero 
Besaril a yega y dicidi cu e si no ta 
bay biba den e cas aki. 

No pa motibo cu e cas no tabata 
den bon estado pero awor cu in- 
formacionnan concreto a bin di- 
lanti, ta mustra cu Besaril no kier 
a biba den un cas cu no ta manera 
di otro embahadornan staciona 
na Hulanda ta biba aden. 

Pa Besaril e cas tabata mucho 
chikito lubidando cu el a bay Hu- 
landa pa traha pa Aruba pero a 
dicidi di huur un otro cas cual 


ta costa miles di euro pa luna pa 
pueblo paga pa e minister. 
Despues ta bin resulta cu e prome 
Arubadag cu Besaril a organisa, 
esaki a bin resulta cu tabatin ac- 
tonan coruptivo den dje y ora cu 
colega Candelaria a dirigi un serie 
di pregunta na Besaril, el a bisa cu 
den presupuesto 2019 y 2020, ya 
Minister Presidente Evelyn Wever 
Croes a contesta tur pregunta rel- 
aciona cu esaki. 

Pues Besaril ta bisa cu si tabatin 
cosnan ilegal cu e celebracion ey, 
el a haci esaki cu ‘blessing’ di Ev- 
elyn Wever Croes loke ta nifica cu 
si e ta corupto anto Evelyn tambe 
ta corupto. 

Ora cu analisa kico Besaril a haci, 
ta literalmente el a coy placa di 
pueblo caminda el a paga su cos- 
nan personal cu placa di pueblo, 
anto e ora ta lanta e pregunta si 
esaki ta posibel, si esaki ta cor- 
ecto? 

Pa colmo ora cu analisa declara- 
cion di Ministerio Publico riba un 
carta di coleganan Arthur Dow- 
ers y Mike de Meza, insinuando 
cu tur loke tin contra di Besaril 
ta “onregelmatigheden” nan ta, ta 
cos chikito nan ta y e ora tur dia 
mi ta haya confirmacion cu nos 
husticia y mi kier uza e palabra 
corupto pero mi tin cu bisa cu nos 
husticia no ta uno cu ta blind cu ta 
conta pa tur hende. 

Mi ta duna aki un ehempel di 
mi mes, caminda Fundacion 
Curason Berde, ta un fundacion 
di campaña cu ta sostene Benny 


Sievinger durante di campaña y 
e fundacion di un oficina ta huur 
pero ora cu no tin eleccion, e fun- 
dacion no tin placa pa paga huur 
di e oficina. 

E ora ta Benny Sievinger ta paga 
huur di e oficina aki caminda e 
fundacion aki debe Benny Siev- 
inger hopi placa di huur cu mi 
persona a paga. Dado momento e 
fundacion a bin dilanti y bisa cu 
riba un biahe di trabou di Benny, 
e fundacion cu debe mi hopi placa, 
a dicidi di cubri gasto di biahe y 
estadia pa mi esposa compaña mi 
persona. 

Awe nos ta mira Besaril segun in- 
vestigacion haci, a bay di vacacion 
anto pueblo di Aruba ta paga pa 
esaki di dje y su famia pero ora 
cu ami mes a paga pa mi casa cu 
mi placa cu ami a fia e fundacion, 
Ministerio Publico ta considera 
esaki ‘verduistering’ си esey ta 
‘oplichting’ di e fundacion. 

Awe cu literalmente Besaril ta coy 
placa di pueblo, no di un funda- 
cion politico, no cu un fundacion 
debe placa pero credit card di 
pueblo a wordo uza anto minis- 
terio publico ta bin papia di “on- 
regelmatigheden” y parce cu nan 
no ta bay persigui of investiga Be- 
saril. 

Anto riba dje Ministerio Publico 
kier pa pueblo kere cu husticia ta 
ciego aki na Aruba caminda sin 
distincion di e persona, husticia 
lo atende e asunto corectamente,” 
Parlantario Benny Sevinger a de- 
clara. 


PUEBLO A HAÑA SU 
2 PEN BEK 


Pa kualkier informacion 
 solodipueblo@gmail.com 


Z 585-9500 

Brandweer 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 


Horacio Oduber Hospital 


Centro Medico San Nic. 
SVB AO Ziekmelding 


Servicio nan 

Elmar storingdienst 
Web storingdienst 
Setar storingdienst 
Digicel 


Reina Beatrix INT Airport 


Serlimar 
Arugas 
Guarda nos costa 


Aurora Funeral Home 
Royal Funeral Home 


Ad Patres Funeral Home 
The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


SRVAOS EMPLEOS 


911 

100 

102 

104 

105 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 

Felis dia di Betico: 
Betico ta creador di nos 
himno y bandera! 


Mescos cu cualkier pais 
na mundo Gobierno y Ei- 
landsraad di Aruba a tuma 
e decision na aña 1976 cu 
18 di maart ta bira nos Dia 
Nacional, esta nos Dia di 
Himno y Bandera. Sinem- 
bargo, promer cu por a 
yega na e celebracion his- 
torico aki, un lucha tenaz 
a ser hiba pa finalmente 
logra concretisa e sim- 
bolonan di union y liber- 
tad di nos pueblo. 

Dia 21 di januari 1976 
Bestuurscollege di Aruba 
a instala un comision di 6 
ciudadano prominente y 
apolitico di nos comunidad 
y e comison aki tabata con- 
sisti di sra. Maybelline Ar- 
ends-Croes, sr. Rufo. Odor, 
sr. Padu Lampe, sr. E. Ben- 
nett, sr. Hubert Booi, sr. 
Rufo Wever y como secre- 
tario sr. J. Wever. E tarea 
di e comision aki tabata 
pa conseha Bestuurscol- 
lege riba e pregunta si 
mester haci “Aruba Dushi 
Tera” himno nacional di 
Aruba y si esaki ta afir- 
mativo, ki sorto di ritmo 
— sea marcha of wals — tin 
cu wordo uza. E comision 
den forma unanime a vota 
na fabor di interpretacion 
di e himno den e ritmo di 
wals. E comision a duna 
su recomendacionnan na 
Bestuurscollege dia 25 di 
februari 1976 y dia 16 di 
maart 1976 Eilandsraad 
di Aruba a aproba ‘Aruba 
Dushi Tera” como himno 
nacional di Aruba. Riba e 
mesun dia aki e decreto di 
e bandera oficial di Aruba 
tambe a ser acepta y pa 
cual partido AVP a vota 
tambe contra e bandera 
aki. 

Vision di Betico Croes 


Tabata hopi lamentable cu 
e tempo ey cierto funcio- 
narionan a trata na obstac- 
uliza introduccion di nos 
himno y bandera. Te hasta 
a yega asina leu cu nos Lib- 
ertador Betico Croes mes- 
ter a hipoteca su cas pa por 
a cumpra e banderanan pa 
cu su introduccion. Pero e 
pregunta principal ta, pa- 
kico Aruba tabatin mester 
di un himno y bandera? 
Historia ta mustra cu for 
di inicio di su carera polit- 
ico nos Libertador Betico 
Croes a constata cu duran- 
te decadanan largo tabata 
existi un division y seg- 
regacion den e pueblo Aru- 
bano y cu esaki a stroba 
nos den nos desaroyo eco- 
nomico y tambe politico. E 
segregacion aki tabata un 
di e motibonan principal 
cu a impedi Aruba sali for 
di e constelacion Antiyano. 
Como un politico vision- 
ario Betico Croes su meta 
tabata primeramente pa 
trece union den e pueblo 
aki. Den un pais, unda ta 
reina un deseo ferviente 
pa sali for di e constela- 
cion Antiyano pa bira un 
pais autonomo, bo mes- 
ter promove e simbolonan 


з. 
У... 


di union y libertad, unda 
cu cantando bo himno bo 
ta expresa bo amor pa bo 
pais y hisando bo bandera 
bo ta inculca nacionalismo 
bao di bo pueblo. 

Un dia di reflexion 

E fecha di 18 maart di nos 
Dia Nacional ta un fecha 
historico y di reflexion pa 
un y tur den e comunidad 
Arubano, ya cu introduc- 
cion di nos himno y ban- 
dera tabata instrumental 
den e logro di nos libertad, 
nos Status Aparte dia 1 di 
januari 1986. Sin e himno 
y bandera nos ciudadan- 
onan lo no tabata tin nada 
pa gara na dje y conse- 
cuentemente lo no tabata 
tin nada pa trece union 
den e pueblo Arubano. 

Ta pesey riba e dia aki mes- 
ter gradici nos Libertador 
Betico Croes pa su vision y 
determinacion y tambe na 
sr. Nelson Oduber cu ta- 
bata e diputado encarga cu 
e realizacion di nos ban- 
dera y nos himno nacional 
"Aruba Dushi Tera". 

Awe riba Dia di Betico, 
nos ta recorda e lucha, di 
sanger sudor y lagrima 
hiba pa Betico Croes pa su 
pueblo di Aruba. 


SMG 

Auto di huur cu un hende local a 


huur te 3 siman pasa pero no a ser 
entrega haya kibra pa e doño di e 
car-rental 


E Paraiso di mas bunita 


Nomber: Gilberto F. Betico Croes 
* 25 Januari 1938 
t 26 November 1986 


Poema dedica na memoria di nos Libertador ariba su 
fecha natal 2023 


E Paraiso di mas bunita 


Un otro aña ta tras di lomba. 
Mi ta wak atras y ta realisa e lucha cu mi a hiba. 
Mi ta wak padilanti y confronta e buniteza di mi isla. 
Mi ta mira rond y ta wak e paraiso di mas bunita ariba 
mundo. 


Ya mi fecha natal a yega atrobe, 
85 aña no ta cos di menciona. 
Y 36 di nan, ta den e paraiso di mas bunita. 
E Paraiso di Dios, na unda cu mi ta awor. 


Mi ta den e eterno soño pa spierta algun dia. 
Lagami contabo di e Paraiso aki: 
No tin sin igual, na unda cu mi a topa cu Dios Tata, 
tambe cu mi pasado, mi presente y futuro. 


Mi ta stima mi baranca cu henter mi alma. 

Mi lucha pa libertad ta deseonan anhela di mi pueblo. 
Mi fortaleza ta bini for di mas profundo di mi curazon, 
pa un mihor Aruba cu paz, tranquilidad y stabilidad 
economico. 


Mi ta sinta den e yerba berde banda di e ruiw. 
Turbulencianan lo lanta y ponemi ariba e paraiso di mas 
bunita. 

Olanan grandi lo lanta y mustranos e berdad. 
Bientonan fuerte lo supla y apunta e culpabelnan. 


Di berdad cu mundo lo ta cabez abao. 
Hopi lo yora nan arepentimentonan. 
E berdad semper ta sali na claridad. 
Esun cu obra pa Dios, semper lo sali victorioso! 


Mi ta festeha mi aña den cielo y dal un brindis pa mi 
isla. 
Mi ta yora e dolor di mi pueblo cu semper ta corda'mi 
Mi ta mira e maldad cu a wordo hasi pa mi pueblo. 
Y mi ta gradicie Dios pa Su bondad y Su misericordia. 


Un dia Aruba lo bira e paraiso di mas bunita. 
Otronan lo yora nan desgracia cu nan a ocasiona. 
Mi bida mi a ofrece na mi pueblo pa e lucha Sagrado. 
Mi alma lo ta esun di mas bunita ariba e Paraiso di 
Dios. 


Festeha mi dia y felis dia di Betico! 
Dicta pa Betico Croes 


Scirbi pa Melinda A.Wouter 
Ariba 19 di Januari 2023 


Diaranson merdia a drenta informe di cu 
e doño di un car-rental a bin topa un auto 
di su compania cu tin mas di 3 siman sin 
ser entrega a ser haya dilanti Riu Palace, 
mesora a dirigi un patruya na e sitio. Na 
yegada di e patruya a bin haya e doño di 
un compania di car-rental cu a declara cu 
un hende local a huur un di su autonan 
pero e huurdo mester a entrega e auto 


mas di 3 siman pasa pero no a haci esey. 
A purba tur forma pa contacta e huurdo 
pero no a logra contacte y ela bay entrega 
denuncia na polis. Diaranson merdia pa 
casualidad pasando dilanti Riu Palace ela 
topa y reconose su Mitsubishi Attrage y a 
yama polis. Como cu tabata tin keho di 
ladronicia polis a confisca e auto pa mas 
investigacion. 

Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


Resultado : Sorteo 24 Jan 2023 Anochi 


Proximo Jackpot 


320.000,- 


Sorteo # 6014 


Proximo Jackpot 


x AflI.15,00 


1.475.000,- 


LEY CU TA LIMITA UZO 
DI PRODUCTONAN DI 


TABACO 


PROTEHANDO 


SALUD 
PUBLICO 
Ta prohibi pa bende of duna 


productonan di tabaco na 
personanan bou di 21 aña 


SAME. Гуно 


Polis а detene 3 persona 
cu lo tabata na Aruba 
illegalmente y a confisca e 

auto cu nan tabata aden 


Dialuna atardi polis atento den 
area di Esmeralda a nota un auto 
Chevrolet Spark blanco. Polis lo a 
wak dos of tres persona den e auto. 
Pa e motibo ey polis lo a bira bek. 
Polis a topa e mesun auto aki para 
na un cas. 

Polis a bai controla y a topa cu tres 
persona masculino den e auto. Po- 
lis a pidi e chauffeur su rijbewijs y e 


chauffeur lo no tabata tin un rijbe- 
wijs. Polis tambe a puntra e chauf- 
feur y si pasaheronan pa nan ID y/ 
of verblijfsvergunning. Polis a bin 
compronde cu e personanan lo a bin 
como turista riba e isla y no tabata 
tin un verblijfsvergunning. Mesora 
polis a detene e personanan y GNC 
a bai cu nan. Polis a confisca auto 
cu no tabata tin niun papel. 

Raw Modern lo bende su productonan na 


descuentonan increibel 
pa recauda fondo pa Fundashon Stimami Sterilisami 
entrante 27, 28 y 29 di Januari 


Aruba 


ORANJESTAD, 
- Januari 23, 2023 - En- 
trante Januari 27, 28 y 20, 
e tienda Raw Modern cu ta 
situa na L.G. Smith Blvd 
388, lo tin su blowout sale 
bendiendo tur su produc- 
tonan na descuentonan 
increibel pa recauda fondo 
pa Fundashon Stimami 
Sterilisami su campaña 
nacional di sterilisacion. 
Lo tin, entre otro, dec- 
oracion di cas y cushina, 
paña pa beach, tas, pechi 
y accessories pa cacho y 
pushi y hopi mas. E sale 
aki ta wordo subsidia door 
di Spazio Realty y 100% 
di e fondonan recauda du- 
rante e sale lo wordo dona 
na Fundashon Stimami 
Sterilisami y lo wordo 
matched Florin pa Flo- 
rin door di Bucuti & Tara 
Beach Resort. 


“Como un persona cu ta 
stima cacho y pushi, e ta 
hopi doloroso pa wak e 
cantidad di animal cu ta 
bandona riba caya, sufri 
di hamber, malesa of ta 
wordo mata den kill cage. 
P'esey nos kier aporta na 
un organisacion cu ta haci 


un impacto directo y du- 
radero pa mitiga e crece- 
mento di e poblacion di 
cacho y pushi riba caya. 
Nos a escohe Fundacion 
Stimami Sterilisami door 
di cu nan tin hopi aña ta 
yuda comunidad y funda- 
cionnan cu ta cuida bestia 
di caya door di subsidia 
e costo di sterilisacion,” 
Neny Henriquez, doño di 
Spazio Realty ta conta. 


“E board completo di 
Stimami Sterilisami ta 
sumamente agradecido y 
masha conmovi door di 
e gesto generoso aki di 
Neny Henriquez y ta yama 
henter Aruba pa bishita e 
tienda dia 27, 28 y 29 di 
Januari pa disfruta di e 
descuentonan  increibel 
y yuda recauda fondo 
pa Stimami Sterilisami 
su campaña nacional di 
sterilisacion di cacho y 
pushi,’ Ема! Biemans, 
Presidente di Fundashon 
Stimami Sterilisami, ta 
conta. “Tambe nos ta in- 
vita henter comunidad pa 
registra boso mascotanan 
riba nos website www.sti- 
mamisterilisami.com pa 
haci uso di nos subsidio y 


prijs special riba e costo di 
sterilisacion.” 


Pakico sterilisa bo mas- 
cota 

Aruba ta sufri di un prob- 
lema di cantidad grandi 
di cacho y pushinan cu ta 
biba riba caya sin hogar 
adecua. Aunke e organi- 
sacionnan di boluntario 
cu ta cuida cacho y pushi 
di caya ta haciendo un tre- 
mendo trabou pa purba 
yuda e animalnan aki, sin 
sterilisacion e problema 
nunca lo wordo resolvi. 
Cacho y pushi ta repro- 
duci exponencialmente, y 
manera un bira loops riba 
caya, e ciclo di abandono, 
hamber y malesa ta con- 
tinua (manera por wordo 
mira den e tabel abou). 


Caption: E imagen ariba 
ta representa un cacho 
femenino y un pushi fe- 
menino cu no a wordo 
sterilisa y tur nan descen- 
dientenan den un periodo 
di 6 aña. 


Globalmente expertonan 
ta di acuerdo cu e solucion 
pa e problema di animal- 
nan riba caya ta sterilisa- 
cion nacional masivo. Na 
Hulanda, esaki den com- 
binacion cu e aplicacion 
di e leynan, a resolve e 
problema. Р’езеу sterilisa- 
cion ta e mayor enfoke di 
Fundashon Stimami Ster- 
ilisami y e fundacion ta 
subsidia parti di e costo di 
e procedura pa henter co- 
munidad y otro fundacion 
nan. 


Adicionalmente, sterilisa 
un mascota ta importante 
pa su salud y tin varios 
beneficio, como por ehem- 


- Е mascota ta Ыга 
mas resistente па hopi 
tipo di malesa 

- E mascota por tin 
un bida mas largo 

- E mascota ta bira 
mas loyal 

- E ta evita bo mas- 
cota di haya puppies inde- 
sea 

- Bo ta directamente 
yuda desminui/mitiga e 
poblacion di bestia riba 
caya den e forma mas 
efectivo y compasiona (e 
otro alternativa lo ta man- 
da nan Kill Cage) 


Fundashon Stimami Ster- 
ilisami 

Fundashon Stimami Ster- 
ilisami ta un non-profit 
organization cu ta uza 
100% di tur donacion rici- 
bi pa ofrece subsidio pa e 


procedura di sterilisacion 
pa tanto publico en gener- 
al, como tambe organisa- 
cionnan di boluntario cu 
ta cuida bestianan di cas 
of riba caya. E organisa- 
cion su bukinan ta habri y 
ta wordo controla pa asina 
brinda transparencia to- 
tal di e uzo di fondonan. 
Pa esnan cu kier aporta 
na e gran causa aki, por 
haci un donacion directo 
na Fundashon Stimami 
Sterilisami, cuenta: Aruba 
Bank 6012630190. 


PUEBLO A HAÑA SU 
г, PEN 


Pa kualkier informacion 
solodipueblo@gmail.com 


2585-9500 

SABIDURIA DEN NOS ALEGRIA 


Skirbi pa Ruthy” Lady Ruth”Vrieswijk-Bergen 


Permiti'mi habri mi relato di e si- 
man aki, cu e siguiente palabran- 
an na ingles cu ta bisa :” People 
change, but memories last for 
ever” . Y un na hulandes cu ta bisa 
:” Leven is het meervoud van lef”. 
Nos bida ta nos regalo cu nos ta 
ricibi di Dios, y nos bida bunita y 
den amor y paz bon biba, ta nos re- 
galo bek na Dios. Un di nos dushi 
hendenan, Al bert Croes, un gran 
musico artista, un shon di hende, 
un tremendo “ Pianoman” guapo, 
unico, talentoso y bendiciona ta 
un di nan cu cambio den su curpa 
fisico, pa motibo di e malesa can- 
cer. Su curpa nechi, fuerte y firme 
a bira debil y flaco. El a cambia 
solamente fisicamente, pasobra 
memorianan ta locual nos tin 
awor pa semper cu nos, den nos 
mente, alma y curason di tur e 
bunita y dushi momentonan com- 
parti y biba cu e regalo bunita aki 
di Dios. Y su bida ela dedica y biba 
pa Dios, compartiendo di su dushi 
y bunita talentonan, su regalo bek 
na Dios, na Aruba, na su comuni- 
dad, su alumnonan. 

Y aunke no tur cos por a cana per- 
fecto tur dia, Albert semper cu su 
positivismo y dushi alegria. 

Nos bon amigo Albert Osric Croes 
ta tambe, manera e palabranan 
na hulandes ta bisa, un gentil ca- 
ballero cu hopi “lef” den su bida, 
un homber cu hopi curashi. Cu- 
rashi pa a wanta su malesa sin 
remedinan di droga pa combati 
su dolor. Albert a carga su crus 
na su manera, den su mesun fe y 
forsa fisico, mental y spiritual. El 
a sigui inspira su talentonan glo- 
rioso ariba piano te na ultimo, te 


ora cu e no tawata por mas. Ela 
compone y dedica cancionnan 
bunita na hendenan cu el a stima 
henter su bida, na e.o. Anchie y 
Laureen, como tambe su bunita 
cunja Karina. Lady Ruth a duna 
Albert e nomber di carinjo “Padu 
Chikito” pasobra e ta toca tur 
tur e cancionnan di Padu Lampe 
riba su piano, sea di curason, foi 
cabes of lesa e notanan musical 
na un manera majestral ! Albert 
tawatatin tambe e bendicion di a 
bira tata di dos yui, su dos tesoro- 
nan priceless, su prinses Steshka 
Willems Croes felismente casa 
cu Randolph Willems y su prins 
Branon Croes. Awor nan tin nan 
tata como un di nan angel ward- 
ador, cu lo tira bista for di ariba 
riba nan sigur. Famianan Croes- 
Wever , Willems, Eman y demas 
famianan y tur su coleganan y 
musiconan den e mundo di mu- 
sica, mester despedi di nan ser 
stima cu a wordo yama pa bay 
nan dilanti. Hopi di nos no ta cla 
pa algo asina fuerte, nos no kier 
bay, nos no kier laga los, pero 
Dios ta duna, Dios ta tuma. Nos 
bida fisico akibao ta yega su fin 
un dia, tardi of tempran. Y nos 
como hende ta sigui cambia, bira 
grandi, mas sabi of mas lento, 
lubida un crenchi, cu mas expe- 
riencia, pero nos memorianan ta 
keda pa semper. Y nos mester tin 
hopi “Lef”, hopi “Curashi” pa sigui 
enfrenta dia pa dia cu tur su ‘ups 
and downs”. Aruba ta despedi di 
un gran yui di tera , Albert Os- 
ric Croes, cu awor a transforma 
y drenta e bida spiritual. Segun 
e Poeta Lady Ruth e teclanan di 


piano , tur ta bailando un dushi 
wals den dushi melodia di paz 
y amor den mas lus, caricia pa e 
lagrimanan di amor y amistad pa 
Albert. Cu bunita recuerdonan di 
nos prome dos shownan “Alegria 
di Ruthy” y “Alegria di Ruthy 2", 
ful nos team di tur tres show, ta 
gradici nos Pianoman Albert pa 
tur su amor y pasion inverti den 
nos shownan cu tawata exitonan 
grandi. Pianista Amado Rosina a 
sinti e honor di por a toca den mi 
show, un show den cual nos bon 
amigo Albert a toca cu su amor y 
pasion, Amado su deseo pa a topa 
cu Albert, cu hopi gana di por a 
conose e gran pianista Albert Os- 
ric Croes a keda algo di curason y 
alma. 


Danki lieve Albert, pa tur locual 
bo tawata, tur locual bo a hasi y 
tur locual bo a duna na bo hende- 
nan, na comunidad y na Aruba. 
Sigui habri bo halanan y bula hal- 
to mi amigo, bula cu tur e bon an- 
gelnan di lus y amor. Nos profun- 
do condelencia, consuelo y amor 
pa famianan di Albert y tambe na 
famianan di Farida Mansur, fami- 
anan di Karen Wever Croes espo- 
sa di Dennis Wever y na famianan 
di Eric Oduber, e querido tata di 
e.o. sra. Nelleke Cardenas ,bisin- 
janan den nos dushi bario di Da- 
kota tur dia. Y condolencia tambe 
na tur otro famianan cu mester a 
despedi di un of mas ser stima. Cu 
amor y paz sigui rondona nos tur. 
“Stay safe, love you too !” 


D 


ALA 

AE) 
ES 
Ы “Bin serka Mi tur ku ta kansá і kargá, 


ll? 1lo Mi duna boso sosiegu” Mateo 11:28 


Cu dolor na nos curason, pero conforme cu boluntad di Dios, 
nos ta anuncia fayecimento di nos ser stima: 


Catarina Juliana Henricus 


*30-04-1935 - 113-01-2023 


Na nomber di su 
Mayornan: t Enrique Henricus y ¿Ana Catarina Juliana Paulina 
Compañero: tDominico Quandus 


Yuinan: 

Ingrid y Lucas Ng y yui 

Glenda Paesch y yuinan 

Esther Paesch y yuinan 

Willem y Ansushka Paesch y yuinan 


№ею(а)пап: 

Ivan, Landray, Glenray, Arthur, Nathalie, Clinton, Stephalyn, Genevive 
Віѕапіеїо(а)пап 

Delvan, Ivy, Glendray, ЗВедауй, Na-J'Ly,Isabella, Delilah,Cjay, Dylan, Danelyn 


Ruman nan 

tVera y tBoy Baiz y famia 

tFaustina (Norma) y Maiky Hernandis y famia 
Azucena(Suzie) y t Isaac (Zako) Violenes y famia 
tSixta(Baby) y Kalulu Comenencia y famia 
Hélène y Betto Ruiz y famia 

tAmnie Тасе y famia 

Antonio(Buchi) y Simona Lacle y famia 

Maria (Chica) y Robby Tromp y famia 

tLuisa y 1Јоѕе Carrasquero y famia 


Subrino(a) nan, primo(a) nan,iha nan, swa y cuñanan, comer y compernan, staff, personal y habitantenan Cas Di Mi 
Chepa, Top 95.1 FM, Rode Kruis, 

Centro Kibrahacha 60+, Grupo Walishali 60+, Grupo Aliansa di e dos curasonnan di Hesus y Maria, Grupo San Anto- 
nio, Grupo Dr, Jose G. Hernandez (Dakota) 

Grupo Divino Niño, amigo(a) nan, bisiña y conocirnan 


Demas famia:Henricus, Paesch, Paulina, Ng, Harms, Ascencion, Farro, Donata, Thiel, Fernandes Perna, Valecillos An- 
drade, Baiz, Hernandis, Latham, Violenes, Comenencia, Ruiz, Lacle, Tromp, Carrasquero, Trejo, Croes, Manzanares, 
Lotharp, Sanchez, Bermudez, Torrealba, Hernandez, Henriette, Bijen, Leer, Pas, Laken, Gonzalez, Giel, Beke, Odor, 
Quandus 


Ta invita pa asisti na e condolencia y acto di entiero cual lo tuma lugar na Misa Inmaculada 
Concepcion na Sta.cruz dialuna 30 di januari 2023 di 1рт-4рт. 


Envez di manda flor of krans, tin un box disponibel pa Wilhelmina kankerfonds. 
Lamentablemente despues di entiero nos no por ricibi bishita di condolencia na cas. 


Si den nos tristesa nos a lubida algún familiar, nos ta pidi disculpa pa esaki. 


Todo lo posible 

